Avis juridique important

|

32001L0108

Οδηγία 2001/108/ΕΚ του Ευρωπαϊκού Κοινοβουλίου και του Συμβουλίου, της 21ης Ιανουαρίου 2002, για την τροποποίηση της οδηγίας 85/611/ΕΟΚ του Συμβουλίου για το συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδﾍσεων σε κινητές αξίες (ΟΣΕΚΑ), όσον αφορά τις επενδύσεις των ΟΣΕΚΑ

Επίσημη Εφημερίδα αριθ. L 041 της 13/02/2002 σ. 0035 - 0042

Οδηγία 2001/108/ΕΚ του Ευρωπαϊκού Κοινοβουλίου και του Συμβουλίουτης 21ης Ιανουαρίου 2002για την τροποποίηση της οδηγίας 85/611/ΕΟΚ του Συμβουλίου για το συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ), όσον αφορά τις επενδύσεις των ΟΣΕΚΑΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Ενεργώντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Το πεδίο εφαρμογής της οδηγίας 85/611/ΕΟΚ του Συμβουλίου(4) περιοριζόταν αρχικά στους οργανισμούς συλλογικών επενδύσεων ανοικτού τύπου που διαθέτουν τα μερίδιά τους στο κοινό εντός της Κοινότητος και έχουν ως μοναδικό σκοπό να επενδύουν σε κινητές αξίες (ΟΣΕΚΑ). Το προοίμιο της οδηγίας 85/611/ΕΟΚ προέβλεπε ότι οι οργανισμοί συλλογικών επενδύσεων που δεν εμπίπτουν στο πεδίο εφαρμογής της θα αποτελέσουν αντικείμενο μεταγενέστερου συντονισμού.(2) Λαμβανομένης υπόψη της εξέλιξης των αγορών, είναι επιθυμητή η διεύρυνση του επενδυτικού στόχου των ΟΣΕΚΑ ώστε, πέραν των κινητών αξιών, να μπορούν να επενδύουν και σε άλλα χρηματοπιστωτικά μέσα με επαρκή ρευστότητα. Τα χρηματοπιστωτικά μέσα τα οποία είναι επιλέξιμα ως επενδυτικά στοιχεία του χαρτοφυλακίου των ΟΣΕΚΑ απαριθμούνται στην παρούσα οδηγία. Η επιλογή των στοιχείων ενός χαρτοφυλακίου επενδύσεων σε συνάρτηση με κάποιον χρηματιστηριακό δείκτη αποτελεί μέθοδο διαχείρισης.(3) Ο ορισμός των κινητών αξιών που περιέχεται στην παρούσα οδηγία ισχύει μόνο για την οδηγία αυτή και ουδόλως επηρεάζει τους διάφορους ορισμούς που προβλέπονται από την εθνική νομοθεσία για άλλους σκοπούς, όπως η φορολογία. Συνεπώς, οι μετοχές και οι εξομοιούμενοι με μετοχές τίτλοι που εκδίδονται από οργανισμούς του είδους "Building Societies" και "Industrial and Provident Societies", των οποίων η κυριότητα μπορεί πρακτικώς να μεταβιβάζεται μόνο με την εξαγορά τους από τον εκδότη οργανισμό, δεν καλύπτονται από τον ορισμό αυτό.(4) Τα μέσα χρηματαγοράς καλύπτουν τις κατηγορίες μεταβιβάσιμων μέσων που κανονικά δεν αποτελούν αντικείμενο διαπραγμάτευσης σε ελεγχόμενες αγορές αλλά στη χρηματαγορά, π.χ. τα βραχυπρόθεσμα ομόλογα του δημοσίου και των τοπικών αρχών, τα πιστοποιητικά καταθέσεων, τα αξιόγραφα, τα μεσοπρόθεσμα έντοκα γραμμάτια και οι τραπεζικές συναλλαγματικές.(5) Είναι χρήσιμο να διασφαλισθεί ότι η έννοια της ελεγχόμενης αγοράς σύμφωνα με την παρούσα οδηγία συμπίπτει με την αντίστοιχη έννοια της οδηγίας 93/22/EΟΚ του Συμβουλίου, της 10ης Μαΐου 1993, σχετικά με τις επενδυτικές υπηρεσίες στον τομέα των κινητών αξιών(5).(6) Είναι σκόπιμο να επιτρέπεται στους ΟΣΕΚΑ να επενδύουν τα στοιχεία ενεργητικού τους σε μερίδια ΟΣΕΚΑ ή/και άλλων οργανισμών συλλογικών επενδύσεων ανοικτού τύπου που επενδύουν επίσης σε ρευστά χρηματοπιστωτικά στοιχεία που αναφέρονται στην παρούσα οδηγία και οι οποίοι λειτουργούν με βάση την αρχή της διασποράς των κινδύνων. Οι ΟΣΕΚΑ ή οι λοιποί οργανισμοί συλλογικών επενδύσεων στους οποίους επενδύει ο εκάστοτε ΟΣΕΚΑ θα πρέπει να υπόκεινται σε ουσιαστική εποπτεία.(7) Η παροχή περισσότερων ευκαιριών σε έναν ΟΣΕΚΑ να επενδύει σε ΟΣΕΚΑ και σε άλλους οργανισμούς συλλογικών επενδύσεων θα πρέπει να διευκολυνθεί. Είναι επομένως βασικό να εξασφαλισθεί ότι αυτή η επενδυτική δραστηριότητα δεν μειώνει την προστασία των επενδυτών. Λόγω των αυξημένων δυνατοτήτων των ΟΣΕΚΑ να επενδύουν σε μερίδια άλλων ΟΣΕΚΑ ή/και οργανισμών συλλογικών επενδύσεων, είναι ανάγκη να θεσπιστούν ορισμένοι κανόνες για τα ποσοτικά όρια, την κοινοποίηση πληροφοριών και την πρόληψη του φαινομένου των αλυσιδωτών αμοιβαίων κεφαλαίων.(8) Για να ληφθεί υπόψη η εξέλιξη των αγορών, και λόγω της ολοκλήρωσης της οικονομικής και νομισματικής ένωσης (ΟΝΕ), είναι επιθυμητό να επιτρέπεται στους ΟΣΕΚΑ να επενδύουν σε τραπεζικές καταθέσεις. Για να διασφαλισθεί η επαρκής ρευστότητα των επενδύσεων σε καταθέσεις, οι καταθέσεις αυτές πρέπει να είναι πληρωτέες σε πρώτη ζήτηση ή να συνοδεύονται από δικαίωμα ανάληψης. Εάν οι καταθέσεις έχουν γίνει σε πιστωτικό ίδρυμα το οποίο εδρεύει σε τρίτη χώρα, το εν λόγω ίδρυμα θα πρέπει να υπόκειται σε κανόνες προληπτικής εποπτείας ισοδύναμους με αυτούς της κοινοτικής νομοθεσίας.(9) Επιπλέον των περιπτώσεων στις οποίες ένας ΟΣΕΚΑ επενδύει σε τραπεζικές καταθέσεις σύμφωνα με τον κανονισμό ή τα καταστατικά έγγραφά του, ενδέχεται να είναι αναγκαίο να επιτραπεί σε όλους τους ΟΣΕΚΑ να κατέχουν και δευτερεύοντα ρευστά διαθέσιμα, όπως τραπεζικές καταθέσεις όψεως. Αυτό μπορεί να δικαιολογείται, για παράδειγμα, στις ακόλουθες περιπτώσεις: κάλυψη τρεχουσών ή έκτακτων πληρωμών· σε περίπτωση πώλησης μεριδίων, κατά το χρονικό διάστημα που απαιτείται για την επανεπένδυση σε κινητές αξίες ή/και σε άλλα χρηματοπιστωτικά στοιχεία που προβλέπονται από την παρούσα οδηγία· κατά το χρονικό διάστημα που είναι απόλυτα αναγκαίο όταν, λόγω δυσμενών συνθηκών της αγοράς, οι επενδύσεις σε κινητές αξίες, μέσα χρηματαγοράς και σε άλλα χρηματοπιστωτικά στοιχεία πρέπει να αναστέλλονται.(10) Για προληπτικούς λόγους, οι ΟΣΕΚΑ είναι ανάγκη να αποφεύγουν την υπερβολική συγκέντρωση των επενδύσεών τους σε στοιχεία που τους εκθέτουν σε κίνδυνο αντισυμβαλλομένου, στην ίδια επιχείρηση ή σε επιχειρήσεις που ανήκουν στον ίδιο όμιλο.(11) Στους ΟΣΕΚΑ θα πρέπει να επιτρέπεται ρητώς να επενδύουν σε χρηματοπιστωτικά παράγωγα στο πλαίσιο της γενικής επενδυτικής τους πολιτικής ή/και για λόγους αντιστάθμισης κινδύνων προκειμένου να επιτυγχάνουν συγκεκριμένο οικονομικό στόχο ή το προφίλ κινδύνου που περιγράφεται στο ενημερωτικό δελτίο. Για την προστασία των επενδυτών, είναι ανάγκη να περιοριστεί η μέγιστη δυνητική έκθεση σε κινδύνους από χρηματοπιστωτικά παράγωγα, ούτως ώστε να μην υπερβαίνουν τη συνολική καθαρή αξία του χαρτοφυλακίου του ΟΣΕΚΑ. Για να διασφαλισθεί η διαρκής επίγνωση των κινδύνων και των υποχρεώσεων από πράξεις με αντικείμενο παράγωγα μέσα και για να ελέγχεται η τήρηση των επενδυτικών ορίων, οι εν λόγω κίνδυνοι και υποχρεώσεις πρέπει να μετρώνται και να παρακολουθούνται διαρκώς. Τέλος, για την προστασία των επενδυτών μέσω της ενημέρωσής τους, οι ΟΣΕΚΑ θα πρέπει να περιγράφουν τις στρατηγικές τους, τις μεθόδους τους και τα επενδυτικά όρια που ακολουθούν στις πράξεις με αντικείμενο παράγωγα μέσα.(12) Όσον αφορά τα εξωχρηματιστηριακά παράγωγα (OTC), θα πρέπει να καθοριστούν πρόσθετες απαιτήσεις για την επιλεξιμότητα των αντισυμβαλλομένων και των μέσων, τη ρευστότητα και τη διαρκή αξιολόγηση των θέσεων. Σκοπός αυτών των πρόσθετων απαιτήσεων είναι να εξασφαλίζεται επαρκής προστασία των επενδυτών, παραπλήσια εκείνης που ισχύει για τα παράγωγα που αποτελούν αντικείμενο διαπραγμάτευσης σε ελεγχόμενες αγορές.(13) Οι πράξεις με αντικείμενο παράγωγα μέσα δεν μπορούν ποτέ να χρησιμοποιούνται προς καταστρατήγηση των αρχών και των κανόνων που προβλέπονται στην παρούσα οδηγία. Στην περίπτωση των εξωχρηματιστηριακών παραγώγων, θα πρέπει να εφαρμόζονται πρόσθετοι κανόνες διασποράς των κινδύνων όταν οι κίνδυνοι προκύπτουν από τον ίδιο αντισυμβαλλόμενο ή από την ίδια ομάδα αντισυμβαλλομένων.(14) Ορισμένες τεχνικές διαχείρισης των χαρτοφυλακίων οργανισμών συλλογικών επενδύσεων που επενδύουν κυρίως σε μετοχές ή/και ομολογίες βασίζονται στην αναπαραγωγή της σύνθεσης χρηματιστηριακών δεικτών μετοχών ή/και ομολογιών. Είναι επιθυμητό να επιτρέπεται στους ΟΣΕΚΑ να αναπαράγουν τη σύνθεση γνωστών και αναγνωρισμένων χρηματιστηριακών δεικτών μετοχών ή/και ομολογιών. Ενδέχεται επομένως να είναι αναγκαία η θέσπιση πιο ευέλικτων κανόνων διασποράς των κινδύνων για τους ΟΣΕΚΑ που επενδύουν σε μετοχές ή/και σε ομολογίες για τον σκοπό αυτό.(15) Οι οργανισμοί συλλογικών επενδύσεων που εμπίπτουν στην παρούσα οδηγία δεν θα πρέπει να χρησιμοποιούνται για σκοπούς άλλους εκτός από τη συλλογική επένδυση κεφαλαίων που συγκεντρώνονται από το κοινό σύμφωνα με τους κανόνες της. Στις περιπτώσεις που απαριθμούνται στην παρούσα οδηγία, ένας ΟΣΕΚΑ μπορεί να έχει θυγατρικές μόνον εφόσον αυτές είναι απαραίτητες για την άσκηση, για λογαριασμό του, ορισμένων δραστηριοτήτων που επίσης απαριθμούνται στην παρούσα οδηγία. Επειδή χρειάζεται αποτελεσματική εποπτεία των ΟΣΕΚΑ, η εγκατάσταση θυγατρικής ενός ΟΣΕΚΑ σε τρίτη χώρα θα πρέπει να επιτρέπεται μόνο στις περιπτώσεις και υπό τους όρους που προβλέπονται στην παρούσα οδηγία. Η γενική υποχρέωση του ΟΣΕΚΑ να ενεργεί μόνο προς το συμφέρον των μεριδιούχων, και ιδίως ο στόχος της αύξησης της αποτελεσματικότητας των δαπανών του, ουδέποτε δικαιολογούν τη λήψη από έναν ΟΣΕΚΑ μέτρων που θα μπορούσαν να εμποδίσουν τις αρμόδιες αρχές να ασκήσουν αποτελεσματικά την εποπτική λειτουργία τους.(16) Είναι αναγκαίο να δοθεί σε ένα ευρύτερο φάσμα οργανισμών συλλογικών επενδύσεων η δυνατότητα ελεύθερης διασυνοριακής εμπορίας των μεριδίων τους, εξασφαλίζοντας παράλληλα στους επενδυτές ένα ομοιόμορφο ελάχιστο επίπεδο προστασίας. Επομένως, οι επιδιωκόμενοι στόχοι μπορούν να επιτευχθούν μόνο μέσω μιας δεσμευτικής κοινοτικής οδηγίας που θα καθορίζει στοιχειώδεις κανόνες συμφωνημένους από κοινού. Η παρούσα οδηγία αφορά μόνο την ελάχιστη απαιτούμενη εναρμόνιση και δεν υπερβαίνει τα αναγκαία όρια για την επίτευξη των στόχων οι οποίοι επιδιώκονται σύμφωνα με την παράγραφο 3 του άρθρου 5 της συνθήκης.(17) Τα μέτρα που απαιτούνται για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(6).(18) Η Επιτροπή ενδέχεται να προτείνει μια κωδικοποίηση, εν ευθέτω χρόνω μετά την υιοθέτηση των προτάσεων,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 85/611/ΕΟΚ τροποποιείται ως ακολούθως:1. Στο άρθρο 1 παράγραφος 2, η πρώτη περίπτωση αντικαθίσταται από το ακόλουθο κείμενο: "- που μοναδικό σκοπό έχουν να επενδύουν συλλογικά σε κινητές αξίες ή/και σε άλλα ρευστά χρηματοπιστωτικά στοιχεία που αναφέρονται στο άρθρο 19 παράγραφος 1, τα κεφάλαια που συγκεντρώνουν από το κοινό, και των οποίων η λειτουργία βασίζεται στην αρχή της κατανομής των κινδύνων, και".2. Στο άρθρο 1, προστίθενται οι ακόλουθες παράγραφοι: "8. Για τους σκοπούς της παρούσας οδηγίας, ως κινητές αξίες νοούνται:- οι μετοχές εταιρειών και άλλοι τίτλοι εξομοιούμενοι με μετοχές εταιρειών (στο εξής: 'μετοχές'),- οι ομολογίες και τα υπόλοιπα είδη χρεογράφων (στο εξής: 'ομολογίες'),- κάθε άλλος διαπραγματεύσιμος τίτλος που παρέχει δικαίωμα απόκτησης τέτοιων κινητών αξιών με εγγραφή ή με ανταλλαγή,εξαιρουμένων των τεχνικών και μέσων που αναφέρονται στο άρθρο 21.9. Για τους σκοπούς της παρούσας οδηγίας, ως 'μέσα χρηματαγοράς' νοούνται τα επαρκούς ρευστότητος μέσα που συνήθως αποτελούν αντικείμενο διαπραγμάτευσης στη χρηματαγορά, των οποίων η αξία μπορεί να προσδιοριστεί επακριβώς ανά πάσα στιγμή."3. Στο άρθρο 19 παράγραφος 1, το στοιχείο α) αντικαθίσταται από το ακόλουθο κείμενο: "α) κινητές αξίες και μέσα χρηματαγοράς που γίνονται δεκτά ή αποτελούν αντικείμενο διαπραγμάτευσης σε ελεγχόμενη αγορά κατά την έννοια του άρθρου 1 παράγραφος 13 της οδηγίας ISD, ή/και".4. Στο άρθρο 19 παράγραφος 1, στα στοιχεία β) και γ) προστίθενται οι λέξεις "και μέσα χρηματαγοράς" μετά τις λέξεις "κινητές αξίες".5. Στο άρθρο 19, παράγραφος 1:- στο τέλος του στοιχείου δ), προστίθενται οι λέξεις "ή/και",- προστίθενται τα ακόλουθα στοιχεία: "ε) μερίδια ΟΣΕΚΑ εγκεκριμένων βάσει της παρούσας οδηγίας ή/και άλλων οργανισμών συλλογικών επενδύσεων κατά την έννοια του άρθρου 1 παράγραφος 2 πρώτη και δεύτερη περίπτωση, ασχέτως του εάν έχουν την έδρα τους σε κράτος μέλος ή όχι, εφόσον:- οι εν λόγω άλλοι οργανισμοί συλλογικών επενδύσεων έχουν λάβει άδεια λειτουργίας βάσει νόμων που προβλέπουν ότι υπόκεινται σε εποπτεία την οποία οι αρμόδιες για τους ΟΣΕΚΑ αρχές θεωρούν ισοδύναμη με αυτήν που προβλέπει η κοινοτική νομοθεσία, και εφόσον η συνεργασία μεταξύ των αρχών διασφαλίζεται επαρκώς,- το επίπεδο προστασίας των μεριδιούχων των άλλων οργανισμών συλλογικών επενδύσεων είναι ισοδύναμο με το παρεχόμενο στους μεριδιούχους των ΟΣΕΚΑ, και ιδίως εφόσον οι κανόνες που αφορούν το διαχωρισμό των στοιχείων του ενεργητικού, τις δανειοληπτικές και δανειοδοτικές πράξεις και τις ακάλυπτες πωλήσεις κινητών αξιών και μέσων χρηματαγοράς είναι ισοδύναμοι με τις απαιτήσεις της παρούσας οδηγίας,- οι δραστηριότητες των άλλων οργανισμών συλλογικών επενδύσεων περιγράφονται σε εξαμηνιαίες και ετήσιες εκθέσεις, ώστε να είναι δυνατή η αξιολόγηση των στοιχείων του ενεργητικού και του παθητικού, των εσόδων και των πράξεων που έχουν διενεργηθεί κατά το χρονικό διάστημα που καλύπτει η έκθεση,- ο ΟΣΕΚΑ ή ο άλλος οργανισμός συλλογικών επενδύσεων, του οποίου μελετάται η απόκτηση μεριδίων, δεν μπορεί να επενδύει, σύμφωνα με τον κανονισμό του ή τα καταστατικά του έγγραφα, ποσοστό μεγαλύτερο του 10 % του ενεργητικού του σε μερίδια άλλων ΟΣΕΚΑ ή οργανισμών συλλογικών επενδύσεων, ή/καιστ) καταθέσεις σε πιστωτικά ιδρύματα αποδοτέες στους καταθέτες σε πρώτη ζήτηση ή υποκείμενες σε δικαίωμα απόσυρσης, οι οποίες καθίστανται ληξιπρόθεσμες εντός δώδεκα μηνών το πολύ, εφόσον το πιστωτικό ίδρυμα έχει την καταστατική του έδρα σε ένα κράτος μέλος ή, εάν η καταστατική έδρα του πιστωτικού ιδρύματος βρίσκεται σε κάποια τρίτη χώρα, εφόσον το ίδρυμα υπόκειται σε καθεστώς προληπτικής εποπτείας το οποίο οι αρμόδιες για τους ΟΣΕΚΑ αρχές θεωρούν ισοδύναμο με αυτό που προβλέπει η κοινοτική νομοθεσία, ή/καιζ) παράγωγα χρηματοπιστωτικά μέσα, συμπεριλαμβανομένων των εξομοιούμενων με αυτά μέσων που διακανονίζονται σε μετρητά, τα οποία αποτελούν αντικείμενο διαπραγμάτευσης σε μια από τις ελεγχόμενες αγορές που αναφέρονται στα στοιχεία α), β) και γ) ή/και χρηματοπιστωτικά παράγωγα μέσα που αποτελούν αντικείμενο εξωχρηματιστηριακών συναλλαγών ('εξωχρηματιστηριακά παράγωγα'), εφόσον:- το υποκείμενο στοιχείο συνίσταται σε κάποιο από τα μέσα που εμπίπτουν στην παράγραφο 1, σε χρηματοοικονομικούς δείκτες, επιτόκια, συναλλαγματικές ισοτιμίες ή νομίσματα, στα οποία ένας ΟΣΕΚΑ δύναται να επενδύει σύμφωνα με τους επενδυτικούς του στόχους, όπως αυτοί καθορίζονται στον κανονισμό ή στα καταστατικά του έγγραφα,- οι αντισυμβαλλόμενοι που μετέχουν σε πράξεις εξωχρηματιστηριακών παραγώγων είναι ιδρύματα υποκείμενα σε προληπτική εποπτεία και ανήκουν στις κατηγορίες που έχουν εγκριθεί από τις αρμόδιες για τους ΟΣΕΚΑ αρχές και- τα εξωχρηματιστηριακά παράγωγα υπόκεινται καθημερινώς σε αξιόπιστη και επαληθεύσιμη αποτίμηση και μπορούν να πωλούνται, να ρευστοποιούνται ή να ακυρώνονται με αντισταθμιστική πράξη ανά πάσα στιγμή και σε δίκαιη τιμή ύστερα από πρωτοβουλία του ΟΣΕΚΑ, ή/καιη) μέσα χρηματαγοράς πλην των διαπραγματευσίμων σε ελεγχόμενη αγορά, τα οποία εμπίπτουν στην παράγραφο 9 του άρθρου 1, εφόσον η έκδοση ή ο εκδότης των μέσων αυτών υπόκειται σε ρυθμίσεις για την προστασία των επενδυτών και της αποταμίευσης, και εφόσον τα μέσα αυτά:- εκδίδονται ή είναι εγγυημένα από μια κεντρική, περιφερειακή ή τοπική αρχή, από μια κεντρική τράπεζα κράτους μέλους, από την Ευρωπαϊκή Κεντρική Τράπεζα, από την Ευρωπαϊκή Ένωση ή από την Ευρωπαϊκή Τράπεζα Επενδύσεων, από ένα τρίτο κράτος ή, σε περίπτωση ομοσπονδιακού κράτους, από ένα μέλος της ομοσπονδίας, ή από ένα δημόσιο οργανισμό διεθνούς δικαίου στον οποίο ανήκουν ένα ή περισσότερα κράτη μέλη, ή- εκδίδονται από μια επιχείρηση της οποίας οι τίτλοι είναι εισηγμένοι προς διαπραγμάτευση σε ελεγχόμενες αγορές που αναφέρονται στα στοιχεία α), β) ή γ), ή- εκδίδονται ή είναι εγγυημένα από οργανισμό υποκείμενο σε προληπτική εποπτεία, σύμφωνα με τα κριτήρια της κοινοτικής νομοθεσίας, ή από οργανισμό που υπόκειται σε και τηρεί κανόνες προληπτικής εποπτείας θεωρούμενους από τις αρμόδιες αρχές ως τουλάχιστον εξίσου αυστηρούς με εκείνους της κοινοτικής νομοθεσίας, ή- εκδίδονται από άλλους οργανισμούς που ανήκουν στις κατηγορίες που έχουν εγκριθεί από τις αρμόδιες για τους ΟΣΕΚΑ αρχές, εφόσον οι επενδύσεις στα μέσα αυτά υπόκεινται σε προστασία των επενδυτών ισοδύναμη με εκείνη που προβλέπεται στην πρώτη, δεύτερη ή τρίτη περίπτωση και εφόσον ο εκδότης είναι εταιρεία της οποίας το κεφάλαιο και τα αποθεματικά ανέρχονται σε τουλάχιστον 10 εκατομμύρια ευρώ και υποβάλλει και δημοσιεύει τους ετήσιους λογαριασμούς της σύμφωνα με την οδηγία 78/660/ΕΟΚ(7), είναι οντότητα που, εντός ενός ομίλου εταιρειών με μία ή περισσότερες εισηγμένες εταιρείες, έχει ως αποστολή τη χρηματοδότηση του ομίλου, ή είναι οντότητα με σκοπό τη χρηματοδότηση μέσων τιτλοποίησης που επωφελούνται από τραπεζική πίστωση."6. Στο άρθρο 19 παράγραφος 2 στοιχείο α), προστίθενται οι λέξεις "και μέσα χρηματαγοράς" μετά τις λέξεις "κινητές αξίες".7. Στο άρθρο 19 παράγραφος 2, το στοιχείο β) καθώς και η παράγραφος 3 διαγράφονται.8. Tο άρθρο 20 διαγράφεται.9. Το άρθρο 21 αντικαθίσταται από το ακόλουθο κείμενο: "Άρθρο 211. Η εταιρεία διαχείρισης ή επενδύσεων πρέπει να χρησιμοποιεί μια διαδικασία διαχείρισης των κινδύνων που να της επιτρέπει να ελέγχει και να μετρά ανά πάσα στιγμή τον κίνδυνο των θέσεών της και τη συμβολή τους στο γενικότερο προφίλ κινδύνου του χαρτοφυλακίου. Πρέπει να χρησιμοποιεί μια διαδικασία που να της επιτρέπει την ακριβή και αμερόληπτη αποτίμηση της αξίας των εξωχρηματιστηριακών παράγωγων μέσων. Πρέπει να κοινοποιεί στις αρμόδιες αρχές τακτικά και με τον τρόπο που αυτές καθορίζουν τους τύπους των παράγωγων μέσων, τους υποκείμενους κινδύνους, τα ποσοτικά όρια και τις επιλεγείσες μεθόδους εκτίμησης των κινδύνων από πράξεις σε παράγωγα μέσα, για κάθε ΟΣΕΚΑ που αυτή διαχειρίζεται.2. Τα κράτη μέλη μπορούν να επιτρέπουν στους ΟΣΕΚΑ να χρησιμοποιούν τεχνικές και μέσα που συνδέονται με κινητές αξίες και μέσα χρηματαγοράς υπό τις προϋποθέσεις και εντός των ορίων που καθορίζουν, εφόσον οι τεχνικές και τα μέσα χρησιμοποιούνται χάριν αποτελεσματικής διαχείρισης του χαρτοφυλακίου. Όταν οι πράξεις αυτές αφορούν τη χρησιμοποίηση παράγωγων μέσων, οι προϋποθέσεις και τα όρια πρέπει να είναι σύμφωνα με τις διατάξεις της παρούσας οδηγίας.Οι πράξεις αυτές ουδέποτε επιτρέπεται να επιφέρουν παρέκκλιση του ΟΣΕΚΑ από τους επενδυτικούς του στόχους, όπως αυτοί ορίζονται στον κανονισμό, στα καταστατικά έγγραφα ή στο ενημερωτικό του φυλλάδιο.3. Ο ΟΣΕΚΑ διασφαλίζει ότι ο συνολικός κίνδυνος στον οποίο εκτίθεται σε σχέση με τα παράγωγα μέσα δεν υπερβαίνει τη συνολική καθαρή αξία του χαρτοφυλακίου του.Η έκθεση στον κίνδυνο υπολογίζεται με βάση την τρέχουσα αξία των υποκείμενων στοιχείων ενεργητικού, τον κίνδυνο αντισυμβαλλομένου, τις μελλοντικές κινήσεις της αγοράς και το διαθέσιμο χρόνο για τη ρευστοποίηση των θέσεων. Η διάταξη αυτή ισχύει και για τα επόμενα εδάφια.Ένας ΟΣΕΚΑ μπορεί να επενδύει, στα πλαίσια της επενδυτικής πολιτικής του και εντός των ορίων που καθορίζονται στο άρθρο 22 παράγραφος 5, σε παράγωγα χρηματοπιστωτικά μέσα, εφόσον ο κίνδυνος που διατρέχουν τα υποκείμενα στοιχεία ενεργητικού δεν υπερβαίνει συνολικώς τα επενδυτικά όρια του άρθρου 22. Τα κράτη μέλη μπορούν να επιτρέπουν, όταν ένας ΟΣΕΚΑ επενδύει σε παράγωγα χρηματοπιστωτικά μέσα που βασίζονται σε δείκτη, οι επενδύσεις αυτές να μην συνδυάζονται με τα όρια του άρθρου 22.Όταν μια κινητή αξία ή ένα μέσο χρηματαγοράς ενσωματώνει ένα παράγωγο, το παράγωγο αυτό πρέπει να λαμβάνεται υπόψη κατά τη συμμόρφωση με τις απαιτήσεις του παρόντος άρθρου.4. Τα κράτη μέλη διαβιβάζουν στην Επιτροπή όλες τις ενδεδειγμένες πληροφορίες καθώς και τις τυχόν μεταγενέστερες μεταβολές στις μεθόδους προϋπολογισμού της έκθεσης στον κίνδυνο που αναφέρεται στην παράγραφο 3, συμπεριλαμβανομένου του κινδύνου αντισυμβαλλομένου σε πράξεις με εξωχρηματιστηριακά παράγωγα το αργότερο στις 13 Φεβρουαρίου 2004. Η Επιτροπή διαβιβάζει τις πληροφορίες αυτές στα άλλα κράτη μέλη. Οι πληροφορίες εξετάζονται στην επιτροπή επικοινωνίας με τη διαδικασία του άρθρου 53 παράγραφος 4."10. Το άρθρο 22 αντικαθίσταται από το ακόλουθο κείμενο: "Άρθρο 221. Ένας ΟΣΕΚΑ δεν μπορεί να επενδύει περισσότερο από το 5 % του ενεργητικού του σε κινητές αξίες ή μέσα χρηματαγοράς που έχουν εκδοθεί από τον ίδιο οργανισμό. Ένας ΟΣΕΚΑ δεν μπορεί να επενδύει περισσότερο από το 20 % του ενεργητικού του σε καταθέσεις στον ίδιο οργανισμό.Ο κίνδυνος αντισυμβαλλομένου στον οποίο εκτίθεται ο ΟΣΕΚΑ κατά τη διενέργεια πράξης εξωχρηματιστηριακού παράγωγου δεν μπορεί να υπερβαίνει:- το 10 % του ενεργητικού του όταν ο αντισυμβαλλόμενος είναι πιστωτικό ίδρυμα μεταξύ αυτών που αναφέρονται στο άρθρο 19 παράγραφος 1 στοιχείο στ), ή- το 5 % του ενεργητικού του, στις λοιπές περιπτώσεις.2. Τα κράτη μέλη μπορούν να αυξήσουν το όριο του 5 % της πρώτης πρότασης της παραγράφου 1, σε 10 % κατ' ανώτατο όριο. Ωστόσο, η συνολική αξία των κινητών αξιών και των μέσων χρηματαγοράς που κατέχει ο ΟΣΕΚΑ σε εκδότες, σε κάθε έναν από τους οποίους επενδύει άνω του 5 % του ενεργητικού του, δεν μπορεί να υπερβαίνει το 40 % της αξίας του ενεργητικού του. Το όριο αυτό δεν ισχύει για τις καταθέσεις σε χρηματοοικονομικούς οργανισμούς υποκείμενους σε προληπτική εποπτεία και τις πράξεις εξωχρηματιστηριακών παραγώγων που διενεργούνται με τους οργανισμούς αυτούς.Με την επιφύλαξη των επί μέρους ορίων που καθορίζονται στην παράγραφο 1, ένας ΟΣΕΚΑ δεν μπορεί να συνδυάζει:- επενδύσεις σε κινητές αξίες ή μέσα χρηματαγοράς που έχουν εκδοθεί από τον,- καταθέσεις στον ή/και- κινδύνους από πράξεις εξωχρηματιστηριακών παραγώγων που διενεργήθηκαν με τονίδιο οργανισμό, σε ποσοστό άνω του 20 % του ενεργητικού του.3. Τα κράτη μέλη μπορούν να αυξήσουν το όριο του 5 % της πρώτης πρότασης της παραγράφου 1, σε 35 % κατ' ανώτατο όριο, όταν οι κινητές αξίες ή τα μέσα χρηματαγοράς έχουν εκδοθεί ή είναι εγγυημένα από κράτος μέλος, από τους οργανισμούς τοπικής αυτοδιοίκησης ενός κράτους μέλους, από τρίτο κράτος ή από δημόσιους διεθνείς οργανισμούς στους οποίους συμμετέχουν ένα ή περισσότερα κράτη μέλη.4. Τα κράτη μέλη μπορούν να αυξήσουν το όριο του 5 % της πρώτης πρότασης της παραγράφου 1, σε 25 % κατ' ανώτατο όριο, στην περίπτωση ορισμένων ομολογιών, όταν αυτές έχουν εκδοθεί από πιστωτικό ίδρυμα το οποίο έχει την καταστατική έδρα του σε κράτος μέλος και υπόκειται εκ του νόμου σε ειδική δημόσια εποπτεία για την προστασία των ομολογιούχων. Συγκεκριμένα, τα ποσά που προκύπτουν από την έκδοση αυτών των ομολογιών πρέπει να επενδύονται κατά νόμον σε στοιχεία ενεργητικού τα οποία, καθ' όλο το διάστημα ισχύος των ομολογιών, είναι σε θέση να καλύψουν τις απαιτήσεις που απορρέουν από τις ομολογίες και τα οποία, σε περίπτωση χρεοκοπίας του εκδότη, θα χρησιμοποιηθούν κατά προτεραιότητα για την εξόφληση του αρχικού κεφαλαίου και την καταβολή των σωρευμένων τόκων.Όταν ένας ΟΣΕΚΑ επενδύει άνω του 5 % του ενεργητικού του σε ομολογίες που αναφέρονται στο πρώτο εδάφιο και οι οποίες έχουν εκδοθεί από τον ίδιο εκδότη, η συνολική αξία αυτών των επενδύσεων δεν μπορεί να υπερβαίνει το 80 % της αξίας του ενεργητικού του ΟΣΕΚΑ.Τα κράτη μέλη κοινοποιούν στην Επιτροπή τον κατάλογο των προαναφερόμενων κατηγοριών ομολογιών και των κατηγοριών εκδοτών οι οποίοι, σύμφωνα με τους νόμους και τα καθεστώτα ελέγχου που αναφέρονται στο πρώτο εδάφιο, είναι εξουσιοδοτημένοι να εκδίδουν ομολογίες που ανταποκρίνονται στα ανωτέρω κριτήρια. Στους καταλόγους αυτούς επισυνάπτεται σημείωμα που διευκρινίζει το καθεστώς των παρεχόμενων εγγυήσεων. Η Επιτροπή διαβιβάζει αμέσως τις πληροφορίες αυτές στα άλλα κράτη μέλη, μαζί με τις ενδεχόμενες παρατηρήσεις, τις οποίες κρίνει ενδεδειγμένες, και δημοσιοποιεί τις πληροφορίες αυτές. Οι γνωστοποιήσεις αυτές μπορούν να αποτελέσουν αντικείμενο ανταλλαγής απόψεων στα πλαίσια της επιτροπής επικοινωνίας, με τη διαδικασία του άρθρου 53 παράγραφος 4.5. Οι κινητές αξίες και τα μέσα χρηματαγοράς των παραγράφων 3 και 4, δεν λαμβάνονται υπόψη στην εφαρμογή του ορίου του 40 % που προβλέπεται στην παράγραφο 2.Τα όρια των παραγράφων 1, 2, 3 και 4 δεν επιτρέπεται να σωρεύονται και, κατά συνέπεια, οι επενδύσεις σε κινητές αξίες ή μέσα χρηματαγοράς που έχουν εκδοθεί από τον ίδιο οργανισμό, ή οι επενδύσεις σε καταθέσεις ή παράγωγα μέσα στον εν λόγω οργανισμό, που έχουν πραγματοποιηθεί σύμφωνα με τις παραγράφους 1, 2, 3 και 4, δεν πρέπει ποτέ να υπερβαίνουν συνολικά το 35 % του ενεργητικού του ΟΣΕΚΑ.Οι εταιρείες που συμπεριλαμβάνονται στον ίδιο όμιλο για τους σκοπούς των ενοποιημένων λογαριασμών, όπως ορίζονται σύμφωνα με την οδηγία 83/349/ΕΟΚ(8) ή από τους διεθνώς αναγνωρισμένους λογιστικούς κανόνες, θεωρούνται ως ενιαίος οργανισμός για τον υπολογισμό των ορίων που προβλέπονται στο παρόν άρθρο.Τα κράτη μέλη μπορούν να επιτρέπουν τη σώρευση επενδύσεων σε κινητές αξίες και μέσα χρηματαγοράς στον ίδιο όμιλο μέχρι ποσοστού 20 %."11. Παρεμβάλλεται το ακόλουθο άρθρο: "Άρθρο 22α1. Με την επιφύλαξη των ορίων του άρθρου 25, τα κράτη μέλη μπορούν να αυξήσουν τα όρια του άρθρου 22 σε 20 % κατ' ανώτατο όριο, για τις επενδύσεις σε μετοχές ή/και ομολογίες που εκδίδονται από τον ίδιο οργανισμό, εφόσον, σύμφωνα με τον κανονισμό ή τα καταστατικά έγγραφα, η επενδυτική πολιτική του ΟΣΕΚΑ συνίσταται στην αναπαραγωγή της σύνθεσης δεδομένου χρηματιστηριακού δείκτη μετοχών ή ομολογιών του οποίου οι αρμόδιες για τους ΟΣΕΚΑ αρχές αναγνωρίζουν με βάση τα ακόλουθα κριτήρια:- η σύνθεση του δείκτη είναι επαρκώς διαφοροποιημένη,- ο δείκτης αποτελεί έναν κατάλληλο δείκτη αναφοράς της οικείας αγοράς,- ο δείκτης δημοσιεύεται καταλλήλως.2. Τα κράτη μέλη μπορούν να αυξήσουν το όριο της παραγράφου 1 σε 35 % κατ' ανώτατο όριο εφόσον αυτό δικαιολογείται από εξαιρετικές συνθήκες της αγοράς, ιδίως στις ελεγχόμενες αγορές στις οποίες ορισμένες κινητές αξίες ή μέσα χρηματαγοράς κυριαρχούν ευρέως. Η επένδυση μέχρι αυτό το μέγιστο όριο επιτρέπεται μόνο για έναν εκδότη."12. Στο άρθρο 23 παράγραφος 1 προστίθενται οι λέξεις "και μέσων χρηματαγοράς" μετά τις λέξεις "κινητών αξιών".13. Το άρθρο 24 αντικαθίσταται από το ακόλουθο κείμενο: "Άρθρο 241. Ένας ΟΣΕΚΑ μπορεί να αποκτά μερίδια ΟΣΕΚΑ ή/και άλλων οργανισμών συλλογικών επενδύσεων που αναφέρονται στο άρθρο 19 παράγραφος 1 στοιχείο ε), εφόσον δεν επενδύει περισσότερο από το 10 % των στοιχείων ενεργητικού του σε μερίδια του ίδιου ΟΣΕΚΑ ή άλλου οργανισμού συλλογικών επενδύσεων. Τα κράτη μέλη μπορούν να αυξήσουν το όριο αυτό σε 20 % κατ' ανώτατο όριο.2. Το άθροισμα των επενδύσεων σε μερίδια οργανισμών συλλογικών επενδύσεων πλην των ΟΣΕΚΑ δεν επιτρέπεται να υπερβαίνει συνολικώς το 30 % του ενεργητικού του ΟΣΕΚΑ.Τα κράτη μέλη μπορούν να ορίζουν ότι, όταν ένας ΟΣΕΚΑ έχει αποκτήσει μερίδια ΟΣΕΚΑ ή/και άλλων οργανισμών συλλογικών επενδύσεων, τα στοιχεία του ενεργητικού του εν λόγω ΟΣΕΚΑ ή του άλλου οργανισμού συλλογικών επενδύσεων δεν είναι υποχρεωτικό να συνδυάζονται για τους σκοπούς των ορίων που προβλέπονται στο άρθρο 22.3. Όταν ένας ΟΣΕΚΑ επενδύει σε μερίδια άλλων ΟΣΕΚΑ ή/και άλλων οργανισμών συλλογικών επενδύσεων τους οποίους διαχειρίζεται, απευθείας ή κατ' εξουσιοδότηση, η ίδια εταιρεία διαχείρισης ή κάθε άλλη εταιρεία με την οποία η εταιρεία διαχείρισης συνδέεται στο πλαίσιο κοινής διαχείρισης ή κοινού ελέγχου, ή λόγω σημαντικής, άμεσης ή έμμεσης συμμετοχής, η εν λόγω εταιρεία διαχείρισης ή η άλλη εταιρεία δεν μπορεί να καταλογίζει έξοδα εγγραφής ή εξαγοράς για τις επενδύσεις του ΟΣΕΚΑ σε μερίδια αυτών των άλλων ΟΣΕΚΑ ή/και οργανισμών συλλογικών επενδύσεων.Ένας ΟΣΕΚΑ που επενδύει σημαντικό μέρος του ενεργητικού του σε άλλους ΟΣΕΚΑ ή/και οργανισμούς συλλογικών επενδύσεων πρέπει να αναφέρει στο ενημερωτικό δελτίο του το ανώτατο επίπεδο των διαχειριστικών προμηθειών που ενδέχεται να βαρύνουν τόσο τον ίδιο τον ΟΣΕΚΑ όσο και τους άλλους ΟΣΕΚΑ ή/και οργανισμούς συλλογικών επενδύσεων στους οποίους προτίθεται να επενδύσει. Επισημαίνει στην ετήσια έκθεσή του τη μέγιστη αναλογία διαχειριστικών εξόδων που έχουν καταλογιστεί τόσο στον ίδιο τον ΟΣΕΚΑ όσο και στους ΟΣΕΚΑ ή/και άλλους οργανισμούς συλλογικών επενδύσεων στους οποίους έχει επενδύσει."14. Παρεμβάλλεται το ακόλουθο άρθρο: "Άρθρο 24α1. Το ενημερωτικό δελτίο προσδιορίζει τις κατηγορίες επενδυτικών στοιχείων στα οποία επιτρέπεται να επενδύει ο ΟΣΕΚΑ. Επισημαίνει επίσης κατά πόσον επιτρέπονται οι πράξεις σε παράγωγα χρηματοπιστωτικά μέσα· στην περίπτωση αυτή, πρέπει να συμπεριλαμβάνει εμφανή δήλωση η οποία να προσδιορίζει αν οι πράξεις αυτές μπορούν να γίνονται για κάλυψη κινδύνων ή για την επίτευξη των επενδυτικών στόχων, καθώς και τις ενδεχόμενες επιπτώσεις της χρήσης παράγωγων χρηματοπιστωτικών μέσων στο προφίλ κινδύνου.2. Ένας ΟΣΕΚΑ που επενδύει κυρίως σε οποιεσδήποτε από τις κατηγορίες στοιχείων του ενεργητικού που ορίζονται στο άρθρο 19, πλην των κινητών αξιών και των μέσων χρηματαγοράς, ή αναπαράγει χρηματιστηριακό δείκτη μετοχών ή ομολογιών σύμφωνα με το άρθρο 22α, πρέπει να συμπεριλαμβάνει στο ενημερωτικό δελτίο του και, ανάλογα με την περίπτωση, στις τυχόν άλλες διαφημιστικές δημοσιεύσεις του, εμφανή δήλωση η οποία να επισύρει την προσοχή στην επενδυτική του πολιτική.3. Όταν η καθαρή αξία του ενεργητικού ενός ΟΣΕΚΑ είναι πιθανό να εμφανίσει υψηλή αστάθεια λόγω της σύνθεσης του χαρτοφυλακίου ή της χρησιμοποιούμενης διαχειριστικής τεχνικής, το ενημερωτικό δελτίο και, ανάλογα με την περίπτωση, οι τυχόν άλλες διαφημιστικές δημοσιεύσεις του πρέπει να περιέχουν εμφανή δήλωση η οποία να επισύρει την προσοχή στο στοιχείο αυτό.4. Κατόπιν αιτήσεως ενός επενδυτή, η διαχειριστική εταιρεία πρέπει επίσης να παρέχει πρόσθετα στοιχεία σχετικά με τα ποσοτικά όρια που ισχύουν για τη διαχείριση κινδύνου στον οποίο εκτίθεται ο ΟΣΕΚΑ, τις μεθόδους που έχουν επιλεγεί για τον σκοπό αυτό και την πρόσφατη εξέλιξη των κινδύνων και των αποδόσεων των κύριων κατηγοριών επενδυτικών μέσων."15. Στο άρθρο 25 παράγραφος 2:1. η τρίτη περίπτωση αντικαθίσταται από το ακόλουθο κείμενο: "- 25 % των μεριδίων ενός και του αυτού ΟΣΕΚΑ ή/και άλλου οργανισμού συλλογικών επενδύσεων, κατά την έννοια του άρθρου 1 παράγραφος 2 πρώτη και δεύτερη περίπτωση,"·2. προστίθεται η ακόλουθη περίπτωση: "- 10 % των μέσων χρηματαγοράς ενός και του αυτού εκδότη."16. Στο άρθρο 25 παράγραφος 2, το δεύτερο εδάφιο αντικαθίσταται από το ακόλουθο κείμενο: "Τα όρια που προβλέπονται στη δεύτερη, τρίτη και τέταρτη περίπτωση μπορούν να μην τηρούνται κατά την απόκτηση, εάν τη στιγμή εκείνη δεν είναι δυνατόν να υπολογιστεί η ακαθάριστη αξία των ομολογιών ή των μέσων χρηματαγοράς, ή η καθαρή αξία των εκδοθέντων τίτλων."17. Στο άρθρο 25 παράγραφος 3 στοιχεία α), β) και γ), προστίθενται οι λέξεις "και τα μέσα χρηματαγοράς" μετά τις λέξεις "κινητές αξίες".18. Στο άρθρο 25 παράγραφος 3, το στοιχείο ε) αντικαθίσταται από το ακόλουθο κείμενο: "ε) τις μετοχές που κατέχουν μια ή περισσότερες εταιρείες επενδύσεων στο κεφάλαιο θυγατρικών εταιρειών που ασκούν, αποκλειστικά προς όφελός της/τους, ορισμένες δραστηριότητες διαχείρισης, παροχής συμβουλών ή εμπορίας στη χώρα στην οποία εδρεύει η θυγατρική, όσον αφορά την εξαγορά μεριδίων κατόπιν αιτήσεως των μεριδιούχων."19. Στο άρθρο 26, η παράγραφος 1 αντικαθίσταται από το ακόλουθο κείμενο: "1. Οι ΟΣΕΚΑ δεν οφείλουν να τηρούν τα όρια που καθορίζονται στο παρόν τμήμα όταν ασκούν δικαιώματα εγγραφής που συνδέονται με κινητές αξίες ή μέσα χρηματαγοράς που ανήκουν στο ενεργητικό τους.Τα κράτη μέλη, παράλληλα με τη μέριμνά τους για την τήρηση της αρχής της κατανομής των κίνδυνων, μπορούν να επιτρέπουν στους νεοϊδρυθέντες ΟΣΕΚΑ να παρεκκλίνουν από τα άρθρα 22, 22α, 23 και 24 για χρονικό διάστημα έξι μηνών από την ημερομηνία της άδειας λειτουργίας τους."20. Στο άρθρο 41, η παράγραφος 2 αντικαθίσταται από το ακόλουθο κείμενο: "2. Η παράγραφος 1 δεν αποκλείει την εκ μέρους των οργανισμών αυτών απόκτηση κινητών αξιών, μέσων χρηματαγοράς ή άλλων χρηματοπιστωτικών μέσων που αναφέρονται στο άρθρο 19 παράγραφος 1 στοιχεία ε), ζ) και η), που δεν έχουν εξοφληθεί στο ακέραιο."21. Το άρθρο 42 αντικαθίσταται από το ακόλουθο κείμενο: "Άρθρο 42Δεν μπορούν να πραγματοποιούν ακάλυπτες πωλήσεις κινητών αξιών, μέσω χρηματαγοράς ή άλλων χρηματοπιστωτικών μέσων που αναφέρονται στο άρθρο 19 παράγραφος 1 στοιχεία ε), ζ) και η):- η εταιρεία επενδύσεων και- η εταιρεία διαχείρισης ή ο θεματοφύλακας, όταν ενεργούν για λογαριασμό αμοιβαίων κεφαλαίων."22. Μετά το άρθρο 53, παρεμβάλλεται το ακόλουθο άρθρο: "Άρθρο 53α1. Επιπλέον των καθηκόντων της κατ' άρθρο 53 παράγραφος 1, η επιτροπή επικοινωνίας μπορεί επίσης να συνεδριάζει ως κανονιστική επιτροπή κατά την έννοια του άρθρου 5 της απόφασης 1999/468/ΕΚ(9) προκειμένου να επικουρεί την Επιτροπή σε σχέση με τις τεχνικές τροποποιήσεις που πρέπει να γίνουν στην παρούσα οδηγία στους ακόλουθους τομείς:- αποσαφήνιση των ορισμών προκειμένου να διασφαλίζεται η ομοιόμορφη εφαρμογή της παρούσας οδηγίας σε όλη την Κοινότητα,- ευθυγράμμιση της ορολογίας και αναδιατύπωση των ορισμών σε συνάρτηση με μεταγενέστερες πράξεις για τους ΟΣΕΚΑ και για συναφή θέματα.2. Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ, ορίζεται σε τρεις μήνες.3. Η Επιτροπή θεσπίζει τον εσωτερικό κανονισμό της."Άρθρο 21. Το αργότερο στις 13 Φεβρουαρίου 2005, η Επιτροπή διαβιβάζει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της οδηγίας 85/611/ΕΟΚ, όπως τροποποιήθηκε, καθώς και προτάσεις τροποποίησης, όπου απαιτείται. Η έκθεση, συγκεκριμένα:α) αναλύει τον τρόπο εμβάθυνσης και διεύρυνσης της ενιαίας αγοράς ΟΣΕΚΑ, ιδίως όσον αφορά τη διασυνοριακή εμπορία ΟΣΕΚΑ (συμπεριλαμβανομένων των αμοιβαίων κεφαλαίων τρίτων), τη λειτουργία του διαβατηρίου για τις εταιρείες διαχείρισης, τη λειτουργία του απλοποιημένου ενημερωτικού δελτίου ως μέσου ενημέρωσης και προώθησης, την επισκόπηση του πεδίου των δευτερευουσών δραστηριοτήτων και τις δυνατότητες βελτίωσης της συνεργασίας των αρχών εποπτείας για την κοινή ερμηνεία και εφαρμογή της οδηγίας·β) εξετάζει το πεδίο εφαρμογής της οδηγίας από την άποψη της εφαρμογής της σε διάφορα είδη προϊόντων (όπως, θεσμικά αμοιβαία κεφάλαια, αμοιβαία κεφάλαια ακινήτων, μητρικά αμοιβαία κεφάλαια και χρηματιστηριακά αμοιβαία κεφάλαια (hedge funds)· η μελέτη θα πρέπει, ιδίως, να επικεντρωθεί στο μέγεθος της αγοράς για τα προϊόντα αυτά, τις ρυθμίσεις που, ενδεχομένως, ισχύουν για αυτά στα κράτη μέλη, καθώς και την αξιολόγηση της ανάγκης περαιτέρω εναρμόνισης όσον αφορά τα κεφάλαια αυτά·γ) αξιολογεί την οργάνωση των αμοιβαίων κεφαλαίων, συμπεριλαμβανομένων των κανόνων και των πρακτικών εξουσιοδότησης και της σχέσης μεταξύ διαχειριστή του αμοιβαίου κεφαλαίου και θεματοφύλακα·δ) εξετάζει τους επενδυτικούς κανόνες για τους ΟΣΕΚΑ, παραδείγματος χάριν τη χρήση παραγώγων και άλλων μέσων και τεχνικών που σχετίζονται με τίτλους, τη ρύθμιση των αμοιβαίων κεφαλαίων που επενδύουν σε δείκτες χρηματιστηρίου, τη ρύθμιση των μέσων χρηματαγοράς, τις καταθέσεις, τη ρύθμιση των επενδύσεων αμοιβαίων κεφαλαίων σε άλλα αμοιβαία κεφάλαια ("fund of fund") καθώς και τα διάφορα επενδυτικά όρια·ε) αναλύει την κατάσταση του ανταγωνισμού μεταξύ αμοιβαίων κεφαλαίων που ευρίσκονται υπό τη διαχείριση εταιρειών διαχείρισης και "αυτοδιαχειριζόμενων" εταιρειών επενδύσεων.Κατά την προετοιμασία της έκθεσής της, η Επιτροπή διαβουλεύεται, σε όσο το δυνατόν μεγαλύτερη έκταση, με τους ενδιαφερόμενους κλάδους παραγωγής, ενώσεις καταναλωτών και οργανισμούς εποπτείας.2. Τα κράτη μέλη μπορούν να παρέχουν στους ΟΣΕΚΑ που υφίστανται κατά την ημερομηνία έναρξης ισχύος της παρούσας οδηγίας προθεσμία όχι ανώτερη των 60 μηνών από την εν λόγω ημερομηνία για τη συμμόρφωσή τους με τη νέα εθνική νομοθεσία.Άρθρο 3Τα κράτη μέλη θεσπίζουν, το αργότερο μέχρι τις 13 Αυγούστου 2003, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία. Τα κράτη μέλη ενημερώνουν αμέσως την Επιτροπή σχετικά.Εφαρμόζουν τις διατάξεις αυτές το αργότερο στις 13 Φεβρουαρίου 2004.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.Άρθρο 4Η παρούσα οδηγία τίθεται σε ισχύ κατά την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 21 Ιανουαρίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςM. Arias Cañete(1) EE C 280 της 9.9.1998, σ. 6 και EE C 331 E της 31.10.2000, σ. 302.(2) ΕΕ C 116 της 28.4.1999, σ. 44.(3) Γνώμη του Ευρωπαϊκού Κοινοβουλίου της 17ης Φεβρουαρίου 2000 (ΕΕ C 339 της 29.11.2000, σ. 220), κοινή θέση του Συμβουλίου της 5ης Ιουνίου 2001 (ΕΕ C 297 της 23.10.2001, σ. 35) και απόφαση του Ευρωπαϊκού Κοινοβουλίου της 23ης Οκτωβρίου 2001. Απόφαση του Συμβουλίου της 4ης Δεκεμβρίου 2001.(4) EE L 375 της 31.12.1985, σ. 3· οδηγία όπως τροποποιήθηκε τελευταία από την οδηγία 2000/64/ΕΚ του Ευρωπαϊκού Κοινοβουλίου και του Συμβουλίου (ΕΕ L 290 της 17.11.2000, σ. 27).(5) EE L 141 της 11.6.1993, σ. 27· οδηγία όπως τροποποιήθηκε τελευταία από την οδηγία 2000/64/ΕΚ.(6) ΕΕ L 184 της 17.7.1999, σ. 23.(7) Τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, βασιζόμενη στο άρθρο 54 παράγραφος 3 στοιχείο ζ) της συνθήκης, περί των ετησίων λογαριασμών εταιρειών ορισμένων μορφών (ΕΕ L 222 της 14.8.1978, σ. 11)· οδηγία όπως τροποποιήθηκε τελευταία από την οδηγία 1999/60/ΕΚ (ΕΕ L 162 της 26.6.1999, σ. 65).(8) Έβδομη οδηγία 83/349/ΕΟΚ του Συμβουλίου, της 13ης Ιουνίου 1983, βασιζόμενη στο άρθρο 54 παράγραφος 3 στοιχείο ζ) της συνθήκης, για τους ενοποιημένους λογαριασμούς (ΕΕ L 193 της 18.7.1983, σ. 1)· οδηγία όπως τροποποιήθηκε τελευταία από την πράξη προσχώρησης του 1994.(9) ΕΕ L 184 της 17.7.1989, σ. 23).


Avis juridique important

|

31990L0313

Οδηγία 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος

Επίσημη Εφημερίδα αριθ. L 158 της 23/06/1990 σ. 0056 - 0058 Φινλανδική ειδική έκδοση: Κεφάλαιο 15 τόμος 9 σ. 0233  Σουηδική ειδική έκδοση: Κεφάλαιο 15 τόμος 9 σ. 0233

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Ιουνίου 1990  σχετικά με την ελεύθερη πληροφόρηση για θέματα περιβάλλοντος  (90/313/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130Ρ,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  τις αρχές και τους στόχους που ορίζονται από τα προγράμματα δράσης των Ευρωπαϊκών Κοινοτήτων για τα θέματα του περιβάλλοντος το 1973 (4), 1977 (5) και 1983(6), και ειδικότερα από το πρόγραμμα δράσης του 1987 (7), που ζητεί να «θεσπιστούν διαδικασίες που να επιτρέπουν να βελτιωθεί η πρόσβαση του κοινού στα στοιχεία που διαθέτουν οι αρχές που είναι υπεύθυνες για το περιβάλλον»·  ότι το Συμβούλιο των Ευρωπαϊκών Κοινοτήτων και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, δήλωσαν στο ψήφισμά τους της 19ης Οκτωβρίου 1987 σχετικά με την επιδίωξη και πραγματοποίηση μιας πολιτικής και ενός προγράμματος δράσης των Ευρωπαϊκών Κοινοτήτων για τα θέματα του περιβάλλοντος (1987 - 1992) (8)· ότι είχε σημασία, στα πλαίσια των αντίστοιχων αρμοδιοτήτων της Κοινότητας και των κρατών μελών, να συγκεντρωθεί η κοινοτική δράση σε ορισμένους τομείς με προτεραιότητα, ανάμεσα στους οποίους συγκαταλέγεται η βελτίωση της πρόσβασης στις πληροφορίες για θέματα περιβάλλοντος·  ότι το Ευρωπαϊκό Κοινοβούλιο υπογράμμισε, στη γνώμη που διατύπωσε για το τέταρτο πρόγραμμα δράσης της Ευρωπαϊκής Οικονομικής Κοινότητας για τα θέματα του περιβάλλοντος (9)· ότι «η πρόσβαση στην πληροφόρηση για όλους πρέπει να καταστεί δυνατή με ειδικό πρόγραμμα των Κοινοτήτων»·  ότι η πρόσβαση στις πληροφορίες για το περιβάλλον τις οποίες διαθέτουν οι δημόσιες αρχές, θα βελτιώσει την προστασία του περιβάλλοντος·  ότι η ύπαρξη διαφορών στις ισχύουσες νομοθεσίες των κρατών μελών, όσον αφορά την πρόσβαση στα στοιχεία που σχετίζονται με το περιβάλλον τα οποία διαθέτουν οι δημόσιες αρχές, μπορεί να δημιουργήσει, εντός της Κοινότητας, ανισότητα όσον αφορά την πρόσβαση στις πληροφορίες ή/και τις συνθήκες ανταγωνισμού·  ότι είναι απαραίτητο να διασφαλιστεί, για κάθε φυσικό ή νομικό πρόσωπο ανά την Κοινότητα, ελεύθερη πρόσβαση στις πληροφορίες για το περιβάλλον τις οποίες διαθέτουν οι δημόσιες αρχές με γραπτή, οπτική, ακουστική ή μηχανογραφική μορφή σχετικά με την κατάσταση του περιβάλλοντος, τις δραστηριότητες ή τα μέτρα που έχουν ή ενδέχεται να έχουν δυσμενή επίδραση στο περιβάλλον και τα μέτρα που έχουν σχεδιαστεί για να το προστατεύσουν·  ότι σε ορισμένες συγκεκριμένες και σαφώς καθορισμένες περιπτώσεις μπορεί να δικαιολογείται η απόρριψη αίτησης πληροφοριών σχετικά με το περιβάλλον·  ότι η άρνηση της δημόσιας αρχής να κοινοποιήσει τις ζητούμενες πληροφορίες πρέπει να αιτιολογείται·  ότι ο αιτών πρέπει να έχει τη δυνατότητα προσφυγής κατά της απόφασης της δημόσιας αρχής·  ότι θα πρέπει επίσης να εξασφαλίζεται η πρόσβαση σε πληροφορίες σχετικά με το περιβάλλον που διαθέτουν οι οργανισμοί με αρμοδιότητες του δημόσιου τομέα σε θέματα περιβάλλοντος οι οποίοι ελέγχονται από δημόσιες αρχές·  ότι, στα πλαίσια συνολικής στρατηγικής διάδοσης των πληροφοριών σχετικά με το περιβάλλον, θα πρέπει να γνωστοποιούνται με ενεργό τρόπο στο κοινό οι πληροφορίες για την κατάσταση του περιβάλλοντος·  ότι η εφαρμογή της παρούσας οδηγίας θα πρέπει να αναθεωρηθεί υπό το φως της κεκτημένης εμπειρίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Σκοπός της παρούσας οδηγίας είναι, αφενός, να εξασφαλισθεί η ελεύθερη πρόσβαση σε πληροφορίες για το περιβάλλον τις οποίες διαθέτουν οι δημόσιες αρχές, καθώς και η ελεύθερη διάδοση των πληροφοριών αυτών και, αφετέρου, να οριστούν οι βασικοί όροι και προϋποθέσεις παροχής των πληροφοριών αυτών.  Άρθρο 2  Για του σκοπούς της παρούσας οδηγίας:  α) «πληροφορία σχετική με το περιβάλλον» είναι κάθε διαθέσιμο στοιχείο, υπό γραπτή, οπτική, ακουστική ή μηχανογραφική μορφή, για την κατάσταση των υδάτων, του αέρος, του εδάφους, της πανίδας, της χλωρίδας και των φυσικών χώρων, καθώς και για δραστηριότητες (συμπεριλαμβανομένων των δραστηριοτήτων που προκαλούν ενόχληση, όπως ο θόρυβος) ή μέτρα που επηρεάζουν ή δύναται να επηρρεάσουν δυσμενώς τα ανωτέρω και για δραστηριότητες ή μέτρα που αποσκοπούν στην προστασία των ανωτέρω, συμπεριλαμβανομένων των διοικητικών μέτρων και των προγραμμάτων προστασίας του περιβάλλοντος·  β) «δημόσιες αρχές» είναι κάθε δημόσια διοικητική υπηρεσία σε εθνικό, περιφερειακό ή τοπικό επίπεδο που έχει αρμοδιότητες και κατέχει πληροφορίες σχετικά με το περιβάλλον, εξαιρουμένων των φορέων που ασκούν δικαστική ή νομοθετική εξουσία.  Άρθρο 3  1. Με την επιφύλαξη του παρόντος άρθρου, τα κράτη μέλη υποχρεώνουν τις δημόσιες αρχές να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον.  Τα κράτη μέλη καθορίζουν τις λεπτομέρειες σύμφωνα με τις οποίες οι πληροφορίες καθίστανται πράγματι διαθέσιμες.  2. Τα κράτη μέλη δύνανται να προβλέπουν ότι επιτρέπεται η άρνηση χορήγησης των πληροφοριών αυτών όταν οι πληροφορίες έχουν σχέση με:  - τον εμπιστευτικό χαρακτήρα των εργασιών των δημόσίων αρχών, των διεθνών σχέσεων και της εθνικής άμυνας,  - τη δημόσια ασφάλεια,  - υποθέσεις που εκκρεμούν ή εκκρεμούσαν ενώπιον δικαστηρίων ή υποθέσεις για τις οποίες διενεργείται είτε ανάκριση (συμπεριλαμβανομένου και του πειθαρχικού ελέγχου) είτε προανάκριση,  - εμπορικά και βιομηχανικά μυστικά, συμπεριλαμβανομένης της πνευματικής ιδιοκτησίας,  - εμπιστευτικά προσωπικά στοιχεία ή/και φακέλους,  - στοιχεία που χορηγήθηκαν από τρίτο που δεν υπείχε νομική υποχρέωση να τα χορηγήσει,  - στοιχεία, η αποκάλυψη των οποίων θα είχε σαν αποτέλεσμα μάλλον να επηρεάσει δυσμενώς το περιβάλλον το οποίο αφορούν.  Οι πληροφορίες τις οποίες κατέχουν οι δημόσιες αρχές χορηγούνται εν μέρει όταν είναι δυνατό να διαχωριστούν οι πληροφορίες που αφορούν τα προαναφερόμενα θέματα.  3. Μια αιτηθείσα πληροφορία δύναται να μη χορηγείται όταν συνεπάγεται την παράδοση ημιτελών εγγράφων ή στοιχείων ή εσωτερικών ανακοινώσεων, ή όταν η αίτηση είναι προδήλως αβάσιμος ή διατυπωμένη πολύ γενικά.  4. Η δημόσια αρχή ενημερώνει τον αιτούντα για την τύχη της αίτησής του το συντομότερο δυνατό και το αργότερο εντός διμήνου. Οι λόγοι ενδεχόμενης άρνησης παροχής των απαιτούμενων πληροφοριών πρέπει να αναφέρονται.  Άρθρο 4  Οποιοσδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιόλογητα ή ότι έλαβε ανεπαρκή απάντηση από μια δημόσια αρχή, δύναται να ζητά διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία.  Άρθρο 5  Τα κράτη μέλη μπορούν να απαιτούν την καταβολή τέλους για τη χορήγηση πληροφοριών, το οποίο όμως δεν πρέπει να υπερβαίνει ένα λογικό ποσό.  Άρθρο 6  Τα κράτη μέλη λαμβάνουν τα αναγκαία μέτρα ώστε να εξασφαλίσουν ότι οι πληροφορίες που έχουν σχέση με το περιβάλλον και τις οποίες διαθέτουν φορείς με αρμοδιότητες του δημόσιου τομέα για το περιβάλλον που ελέγχονται από δημόσιες αρχές, όπως αυτές ορίζονται στο άρθρο 2 στοιχείο β), διατίθενται με τις ίδιες προϋποθέσεις με εκείνες των άρθρων 3, 4 και 5, είτε μέσω της αρμόδιας δημόσιας αρχής είτε απευθείας από τον ίδιο φορέα.  Άρθρο 7  Τα κράτη μέλη λαμβάνουν τα αναγκαία μέτρα για να παράσχουν γενική πληροφόρηση στο κοινό για την κατάσταση του περιβάλλοντος μέσω π.χ. περιοδικής δημοσίευσης πληροφοριακών εκθέσεων.  Άρθρο 8  Τέσσερα έτη μετά την ημερομηνία που αναφέρεται στο άρθρο 9 παράγραφος 1, τα κράτη μέλη υποβάλλουν έκθεση στην Επιτροπή για την κτηθείσα πείρα. Βάσει της έκθεσης αυτής, η Επιτροπή υποβάλλει, στο Ευρωπαϊκό Κοινοβούλιο και το Συμβούλιο, έκθεση συνοδευόμενη από τις τυχόν προτάσεις αναθεώρησης τις οποίες κρίνει σκόπιμες. Άρθρο 9  1. Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1992. Ενημερώνουν αμέσως την Επιτροπή σχετικά.  2. Τα κράτη μέλη κοινοποιούν στην Επιτροπή τις κυριότερες διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 10  Η παρούσα οδηγία απευθύνεται στα κράτη μέλη.  Λουξεμβούργο, 7 Ιουνίου 1990.  Για το Συμβούλιο  Ο Πρόεδρος  P. FLYNN  (1) ΕΕ αριθ. C 335 της 30. 12. 1988, σ. 5.  (2) ΕΕ αριθ. C 120 της 16. 5. 1989, σ. 231.  (3) ΕΕ αριθ. C 139 της 5. 6. 1989, σ. 47.  (4) ΕΕ αριθ. C 112 της 20. 12. 1973, σ. 1.  (5) ΕΕ αριθ. C 139 της 13. 6. 1977, σ. 1.  (6) ΕΕ αριθ. C 46 της 17. 2. 1983, σ. 1.  (7) ΕΕ αριθ. C 70 της 18. 3. 1987, σ. 3.  (8) ΕΕ αριθ. C 289 της 29. 10. 1987, σ. 3.  (9) ΕΕ αριθ. C 156 της 15. 6. 1987, σ. 138.


Avis juridique important

|

31983L0182

Οδηγία 83/182/ΕΟΚ του Συμβουλίου της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων

Επίσημη Εφημερίδα αριθ. L 105 της 23/04/1983 σ. 0059 - 0063 Φινλανδική ειδική έκδοση: Κεφάλαιο 9 τόμος 1 σ. 0112  Ισπανική ειδική έκδοση: Κεφάλαιο 09 τόμος 1 σ. 0156  Σουηδική ειδική έκδοση: Κεφάλαιο 9 τόμος 1 σ. 0112  Πορτογαλική ειδική έκδοση : Κεφάλαιο 09 τόμος 1 σ. 0156

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η ελεύθερη κυκλοφορία των κατοίκων της Κοινότητας στο εσωτερικό της δυσχεραίνεται από τα φορολογικά καθεστώτα που εφαρμόζονται στις προσωρινές εισαγωγές ορισμένων μεταφορικών μέσων ιδιωτικής ή επαγγελματικής χρήσης- ότι η κατάργηση των εμποδίων που προκύπτουν από τα φορολογικά αυτά καθεστώτα είναι ιδιαίτερα αναγκαία για τη σύσταση οικονομικής αγοράς που να έχει ανάλογα χαρακτηριστικά με τα χαρακτηριστικά μιας εσωτερικής αγοράς- ότι πρέπει να είναι δυνατόν, σε ορισμένες περιπτώσεις, να καθορίζεται με βεβαιότητα η ιδιότητα του κατοίκου ενός Κράτους μέλους- ότι κρίθηκε σκόπιμο να περιοριστεί σε ένα πρώτο στάδιο το πεδίο εφαρμογής της παρούσας οδηγίας, για ορισμένα μεταφορικά μέσα, σε εκείνα που έχουν αποκτηθεί ή εισαχθεί με τους γενικούς όρους φορολογίας που ισχύουν στην εσωτερική αγορά ενός Κράτους  μέλους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1   Πεδίο εφαρμογής  1. Τα Κράτη μέλη χορηγούν ατέλεια, υπό τους όρους που καθορίζονται παρακάτω, κατά την προσωρινή εισαγωγή από ένα Κράτρος μέλος οδικών οχημάτων με κινητήρα - και των οχημάτων που ρυμουλκούνται από αυτά - τροχόσπιτων, σκαφών αναψυχής,  ιδιωτικών αεροπλάνων, ποδηλάτων και αλόγων ιππασίας:  - από τους φόρους κύκλου εργασιών, τους ειδικούς φόρους κατανάλωσης και όλους τους άλλους φόρους κατανάλωσης,  - από τους φόρους που αναφέρονται στο παράρτημα.  2. Η ατέλεια που αναφέρεται στην παράγραφο 1 εφαρμόζεται επίσης στα συνήθη ανταλλακτικά, εξαρτήματα και εξοπλισμούς που εισάγονται μαζί με τα μεταφορικά μέσα.  3. Εξαιρούνται από την ατέλεια που αναφέρεται στην παράγραφο 1 τα οχήματα δημοσίας χρήσεως.  4. α) Στο πεδίο εφαρμογής της παρούσας οδηγίας δεν εμπίπτουν οι προσωρινές εισαγωγές επιβατικών οχημάτων, τροχόσπιτων, σκαφών αναψυχής, ιδιωτικών αεροπλάνων και ποδηλάτων ιδιωτικής χρήσεως, τα οποία δεν έχουν αποκτηθεί ή εισαχθεί με τους γενικούς όρους  φορολογίας που ισχύουν στην εσωτερική αγορά ενός Κράτους μέλους ή/και δικαιούνται λόγω της εξαγωγής, είτε απαλλαγής από το φόρο κύκλου εργασιών, από τους ειδικούς φόρους κατανάλωσης και οποιονδήποτε άλλο φόρο κατανάλωσης είτε επιστροφής των φόρων αυτών.   Για την εφαρμογή της παρούσας οδηγίας, θεωρούνται ότι πληρούν τις γενικές προϋποθέσεις φορολογίας, που ισχύουν στην εσωτερική αγορά ενός Κράτους μέλους, τα μεταφορικά μέσα που έχουν αποκτηθεί σύμφωνα με τους όρους που προβλέπει το άρθρο 15 σημείο 10 της  οδηγίας 77/388/ΕΟΚ (4)- ωστόσο, τα Κράτη μέλη μπορούν να θεωρήσουν ότι δεν πληρούν τις προϋποθέσεις αυτές τα μεταφορικά μέσα που έχουν αποκτηθεί υπο τους όρους που προβλέπονται στην τρίτη περίπτωση του εν λόγω σημείου 10.  β) Το Συμβούλιο, ύστερα από πρόταση της Επιτροπής, θα θεσπίσει με ομοφωνία, πριν από τις 31 Δεκεμβρίου 1985, τους κοινοτικούς κανόνες σχετικά με την παροχή ατέλειας για τα μεταφορικά μέσα που αναφέρονται στο σημείο α) πρώτο εδάφιο, λαμβάνοντας υπόψη την  ανάγκη αποφυγής διπλής φορολογίας αφενός και εξασφάλισης της κανονικής και πλήρους φορολογίας των μεταφορικών μέσων ιδιωτικής χρήσης αφετέρου.   Άρθρο 2   Ορισμοί  Κατά την έννοια της παρούσας οδηγίας, νοείται ως:  α) "όχημα δημοσίας χρήσεως", κάθε οδικό όχημα το οποίο, σύμφωνα με τον τύπο κατασκευής του και τον εξοπλισμό του, είναι κατάλληλο και προορίζεται για μεταφορές με ή χωρίς κόμιστρο:  - εννέα τουλάχιστον ατόμων, στα οποία περιλαμβάνεται και ο οδηγός,  - εμπορευμάτων,  καθώς και κάθε άλλο οδικό όχημα ειδικής χρήσεως εκτός από την καθαυτό μεταφορά,  β) "επιβατικό όχημα", κάθε οδικό όχημα, συμπεριλαμβανομένου, ενδεχομένως, και του οχήματος που ρυμουλκείται από αυτό, εκτός από τα οχήματα που αναφέρονται στο σημείο α),  γ) "επαγγελματική χρήση" ενός μεταφορικού μέσου, η χρησιμοποίηση του μεταφορικού αυτού μέσου για την άμεση άσκηση αμειβόμενης δραστηριότητας ή δραστηριότητας που έχει κερδοσκοπικό σκοπό,  δ) "ιδιωτική χρήση", κάθε χρήση εκτός από την επαγγελματική.   Άρθρο 3   Προσωρινή εισαγωγή ορισμένων μεταφορικών μέσων για ιδιωτική χρήση  Η ατέλεια από τους φόρους που αναφέρονται στο άρθρο 1 χορηγείται για συνεχές ή όχι χρονικό διάστημα που δεν υπερβαίνει τους 6 μήνες ανά δωδεκάμηνο κατά την προσωρινή εισαγωγή επιβατικών  οχημάτων, τροχόσπιτων, σκαφών αναψυχής, ιδιωτικών αεροπλάνων και ποδηλάτων, υπό τους ακόλουθους όρους:  α) ο ιδιώτης που εισάγει τα αγαθά αυτά πρέπει:  αα) να έχει τη συνήθη κατοικία του σε Κράτος μέλος άλλο από το Κράτος της προσωρινής εισαγωγής,  ββ) να χρησιμοποιεί αυτά τα μεταφορικά μέσα για ιδιωτική του χρήση,  β) τα μεταφορικά μέσα δεν επιτρέπεται να μεταβιβάζονται ούτε να εκμισθώνονται μέσα στο Κράτος μέλος όπου εισάγονται προσωρινά, αλλά ούτε και να αποτελέσουν αντικείμενο χρησιδανείου προς κάτοικο αυτού του Κράτους μέλους. Πάντως, τα επιβατικά οχήματα που  ανήκουν σε επιχείριση ενοικίασης, η καταστατική έδρα της οποίας βρίσκεται στην Κοινότητα, μπορούν να εκμισθωθούν εκ νέου σε μη κάτοικο προκειμένου να επανεξαχθούν, εάν αυτά βρίσκονται στη χώρα εις εκτέλεση συμβάσεως μισθώσεως η οποία έληξε στη χώρα  αυτή. Μπορούν, επίσης, να επιστραφούν, από υπάλληλο της επιχείρισης ενοικίασης, στο Κράτος μέλος όπου εκμισθώθηκαν αρχικά ακόμη και αν ο υπάλληλος αυτός κατοικεί στο Κράτος μέλος στο οποίο έγινε η προσωρινή εισαγωγή.   Άρθρο 4   Προσωρινή εισαγωγή επιβατικών οχημάτων για επαγγελματική χρήση  1. Η ατέλεια από τους φόρους που αναφέρονται στο άρθρο 1 χορηγείται κατά την προσωρινή εισαγωγή επιβατικού οχήματος σε περίπτωση επαγγελματικής χρήσης, υπό τους ακόλουθους όρους:  α) ο ιδιώτης που εισάγει το επιβατικό όχημα:  αα) πρέπει να έχει τη συνήθη κατοικία του σε Κράτος μέλος άλλο από το Κράτος της προσωρινής εισαγωγής,  ββ) δεν μπορεί να χρησιμοποιεί το όχημα στο εσωτερικό του Κράτους μέλους προσωρινής εισαγωγής για την εκτέλεση μεταφορών προσώπων με κόμιστρο ή άλλα υλικά οφέλη ούτε για βιομηχανικές και εμπορικές μεταφορές εμπορευμάτων με ή χωρίς κόμιστρο,  β) το επιβατικό όχημα δεν μπορεί να μεταβιβάζεται, να μισθώνεται ή να αποτελεί αντικείμενο χρησιδανείου στο Κράτος μέλος της προσωρινής εισαγωγής,  γ) το επιβατικό όχημα πρέπει να έχει αποκτηθεί ή εισαχθεί με τους γενικούς όρους φορολογίας που ισχύουν στην εσωτερική αγορά του Κράτους μέλους της συνήθους κατοικίας του χρήστη και δεν πρέπει να απολαύει, λόγω της εξαγωγής, καμιάς απαλλαγής ούτε  επιστροφής φόρων κύκλου εργασιών, ειδικών ή άλλων φόρων κατανάλωσης.  Ο όρος αυτός θεωρείται ότι πληρούται όταν το όχημα αυτό είναι εφοδιασμένο με πινακίδα αριθμού κυκλοφορίας κανονικής σειράς του Κράτους μέλους εκδόσεως της άδειας κυκλοφορίας, με την εξαίρεση κάθε προσωρινής πινακίδας.  Εντούτοις, όταν πρόκειται για επιβατικά οχήματα για τα οποία έχει εκδοθεί άδεια κυκλοφορίας σε Κράτους μέλος, στο οποίο η χορήγηση των πινακίδων αριθμού κυκλοφορίας κανονικής σειράς δεν εξαρτάται από την τήρηση των γενικών όρων φορολογίας της εσωτερικής  αγοράς, οι χρήστες πρέπει να αποδεικνύουν με οποιονδήποτε τρόπο ότι έχουν πληρωθεί οι φόροι κατανάλωσης.  2. Η ατέλεια που προβλέπεται στην παράγραφο 1 χορηγείται για ένα συνεχές ή όχι χρονικό διάστημα:  - 7 μηνών ανά δωδεκάμηνο κατά την εισαγωγή επιβατικού οχήματος από τους εμπορικούς διαμεσολαβητές οι οποίοι αναφέρονται στο άρθρο 3 της οδηγίας 64/224/ΕΟΚ (5),  - 6 μηνών ανά δωδεκάμηνο σε όλες τις άλλες περιπτώσεις.   Άρθρο 5   Ιδιαίτερες περιπτώσεις προσωρινής εισαγωγής επιβατικών οχημάτων  1. Η ατέλεια από τους φόρους που αναφέρονται στο άρθρο 1 χορηγείται για την προσωρινή εισαγωγή επιβατικών οχημάτων στις ακόλουθες περιπτώσεις:  α) κατά τη χρησιμοποίηση ενός επιβατικού οχήματος, η άδεια κυκλοφορίας του οποίου έχει εκδοθεί στη χώρα της συνήθους κατοικίας του χρήστη, για τη διαδρομή που διανύει τακτικά στο έδαφος ενός άλλου Κράτους μέλους για να πάει από την κατοικία του στο τόπο  εργασίας της επιχείρησης και να επιστρέψει. Η ατέλεια αυτή δεν υπόκειται σε κανέναν περιορισμό όσον αφορά τη διάρκειά της,  β) κατά τη χρησιμοποίηση από φοιτητή ενός επιβατικού οχήματος, η άδεια κυκλοφορίας του οποίου έχει εκδοθεί στο Κράτος μέλος της συνήθους κατοικίας του, στο έδαφος του Κράτους μέλους στο οποίο ο φοιτητής διαμένει αποκλειστικά και μόνο για τις σπουδές  του.  2. Η χορήγηση των ατελειών που προβλέπονται στην παράγραφο 1 υπόκειται μόνο στην τήρηση των όρων που αναφέρονται στο άρθρο 4 παράγραφος 1 σημεία α), β) και γ).   Άρθρο 6   Ατέλεια κατά την προσωρινή εισαγωγή αλόγων ιππασίας στα πλαίσια του ιππικού τουρισμού  Η ατέλεια από τους φόρους που αναφέρονται στο άρθρο 1 χορηγείται για 3 μήνες σε κάθε Κράτος μέλος κατά την προσωρινή εισαγωγή αλόγων ιππασίας, υπό τους ακόλουθους  όρους:  α) τα άλογα ιππασίας πρέπει να εισέρχονται στο έδαφος του Κράτους μέλους της προσωρινής εισαγωγής εν όψει ή/και κατά τη διάρκεια περιπάτων που κάνουν οι αναβάτες τους. Τα Κράτη μέλη μπορούν να εξαιρούν από την ατέλεια τις εισαγωγές αλόγων που  μεταφέρονται πάνω σε μεταφορικά μέσα και οι οποίες εκτελούνται από τους κατοίκους τους,  β) η ατέλεια πρέπει να ζητηθεί το αργότερο κατά την είσοδο στο έδαφος του Κράτους μέλους της προσωρινής εισαγωγής. Όταν ζητείται πριν από την προσωρινή εισαγωγή, ο αναβάτης μπορεί να απαλλάσσεται από την υποχρέωση να εισέλθει στο έδαφος του Κράτους  μέλους εισαγωγής από συνοριακό σταθμό,  γ) τα άλογα ιππασίας δεν μπορούν να αποτελούν αντικείμενο μισθώσεως ή χρησιδανείου ούτε να μεταβιβάζονται σε τρίτους στο Κράτος μέλος της προσωρινής εισαγωγής ούτε να χρησιμοποιούνται για άλλους σκοπούς εκτός από τον περίπατο.   Άρθρο 7   Γενικοί κανόνες για τον καθορισμό της κατοικίας  1. Για την εφαρμογή της παρούσας οδηγίας, ως "συνήθης κατοικία" νοείται ο τόπος στον οποίο ένα άτομο διαμένει συνήθως, δηλαδή τουλάχιστον 185 ημέρες ανά ημερολογιακό έτος λόγω προσωπικών και  επαγγελματικών δεσμών ή, στην περίπτωση ατόμου χωρίς επαγγελματικούς δεσμούς, λόγω προσωπικών δεσμών από τους οποίους προκύπτουν στενοί δεσμοί μεταξύ αυτού του ατόμου και του τόπου στον οποίο κατοικεί.  Εντούτοις, η συνήθης κατοικία ατόμου, του οποίου οι επαγγελματικοί δεσμοί βρίσκοινται σε τόπο άλλον από τον τόπο των προσωπικών του δεσμών και το οποίο για το λόγο αυτό υποχρεώνεται να διαμένει διαδοχικά σε διάφορους τόπους που βρίσκονται σε δύο ή  περισσότερα Κράτη μέλη, θεωρείται ότι βρίσκεται στον τόπο των προσωπικών του δεσμών, με την προϋποθέση ότι επιστρέφει τακτικά στον τόπο αυτό. Ο τελευταίος αυτός όρος δεν απαιτείται όταν το άτομο διαμένει σε ένα Κράτος μέλος για την εκτέλεση αποστολής με  καθορισμένη διάρκεια. Η φοίτηση σε πανεπιστήμιο ή άλλη σχολή δεν συνεπάγεται τη μεταφορά της συνήθους κατοικίας.  2. Οι ιδιώτες αποδεικνύουν με οποιονδήποτε τρόπο τον τόπο της συνήθους κατοικίας τους, ιδίως με το δελτίο ταυτότητάς τους ή με οποιοδήποτε άλλο έγκυρο έγγραφο.  3. Στην περίπτωση που οι αρμόδιες αρχές του Κράτους μέλους εισαγωγής αμφιβάλλουν για το κύρος της δήλωσης σχετικά με τη συνήθη κατοικία, που γίνεται σύμφωνα με την παράγραφο 2, ή με σκοπό ορισμένους ειδικούς ελέγχους, οι αρχές αυτές μπορούν να ζητούν  κάθε συμπληρωματικό πληροφοριακό ή αποδεικτικό στοιχείο.   Άρθρο 8   Συμπληρωματιοί κανόνες για τον καθορισμό της κατοικίας σε περίπτωση επαγγελματικής χρήσης ενός επιβατικού οχήματος  Σε εξαιρετικές περιπτώσεις στις οποίες παρά τις συμπληρωματικές πληροφορίες, που αναφέρονται στο άρθρο 7 παράγραφος 3 και που χορηγούνται  στις αρμόδιες αρχές του Κράτους μέλους εισαγωγής, εξακολουθούν να υφίστανται σοβαρές αμφιβολίες, η προσωρινή εισαγωγή επιβατικού οχήματος για επαγγελματική χρήση μπορεί να υπόκειται στην καταβολή εγγύησης.  Εντούτοις, όταν ο χρήστης του οχήματος αποδείξει ότι έχει τη συνήθη κατοικία του σε άλλο Κράτος μέλος, οι αρχές του Κράτους μέλους της προσωρινής εισαγωγής οφείλουν να επιστρέψουν την εγγύηση σε διάστημα δύο μηνών από την προσκόμιση της απόδειξης αυτής.    Άρθρο 9   Ειδικά καθεστώτα  1. Τα Κράτη μέλη έχουν τη δυνατότητα να διατηρούν ή/και να προβλέπουν ευνοϊκότερες διατάξεις από αυτές που προβλέπονται στην παρούσα οδηγία. Έχουν, ιδίως, τη δυνατότητα να επιτρέπουν, μετά από αίτηση του εισαγωγέα, την προσωρινή  εισαγωγή για μεγαλύτερη χρονική περίοδο από αυτές που αναφέρονται στο άρθρο 3 και στο άρθρο 4 παράγραφος 2. Στην τελευταία αυτή περίπτωση, τα Κράτη μέλη έχουν τη δυνατότητα να εισπράττουν τους φόρους που απαριθμούνται στο παράρτημα για τις χρονικές  περιόδους που υπερβαίνουν αυτές που προβλέπονται στην παρούσα οδηγία. Τα Κράτη μέλη μπορούν, επίσης, να επιτρέπουν την εκ νέου μίσθωση, σε κάτοικο του Κράτους μέλους εισαγωγής, των επιβατικών οχημάτων που αναφέρονται στο άρθρο 3 σημείο β) δεύτερη  περίοδος, προκειμένου να επανεξαχθούν.  2. Σε καμιά περίπτωση δεν μπορούν τα Κράτη μέλη να εφαρμόζουν, δυνάμει της παρούσας οδηγίας, φορολογικές ατέλειες στο εσωτερικό της Κοινότητας που να είναι λιγότερο ευνοϊκές από τις ατέλειες που θα χορηγούσαν για τα μεταφορικά μέσα προελεύσεως τρίτης  χώρας.  3. Το Βασίλειο της Δανίας μπορεί να διατηρήσει τους ισχύοντες στη χώρα αυτή κανόνες σχετικά με τη συνήθη κατοικία, σύμφωνα με τους οποίους κάθε άτομο, συμπεριλαμβανομένων των φοιτητών και την περιπτώση του άρθρου 5 παράγραφος 1 σημείο β) της παρούσας  οδηγίας, θεωρείται ότι έχει τη συνήθη κατοικία του στη Δανία αν διαμένει στη χώρα αυτή επί ένα έτος ή 365 ημέρες σε χρονική περίοδο 24 μηνών.  Εντούτοις, για να αποφευχθεί κάθε διπλή επιβολή φόρου:  - όταν η εφαρμογή των κανόνων αυτών οδηγεί στο συμπέρασμα ότι ένα άτομο έχει δύο κατοικίες, η συνήθης κατοικία του ατόμου αυτού βρίσκεται στον τόπο στον οποίο διαμένουν ο/η σύζυγός του και τα τέκνα του,  - στις παρόμοιες περιπτώσεις, το Βασίλειο της Δανίας συνεννοείται με το άλλο ενδιαφερόμενο Κράτος μέλος ώστε να καθοριστεί ποιά από τις δύο κατοικίες πρέπει να ληφθεί υπόψη για την επιβολή του φόρου.  Πριν από την παρέλευση τριών ετών, το Συμβούλιο θα επανεξετάσει με βάση έκθεση της Επιτροπής την παρέκκλιση του αναφέρεται στην παρούσα παράγραφο και θα θεσπίσει, ενδεχομένως, μετά από πρόταση της Επιτροπής και βάσει του άρθρου 99 της συνθήκης, τα  αναγκαία μέτρα που θα εξασφαλίσουν την κατάργησή της.  4. Τα Κράτη μέλη γνωστοποιούν στην Επιτροπή τις διατάξεις που αναφέρονται στην παράγραφο 1 τη στιγμή που εκπληρώνουν τις υπχρεώσεις οι οποίες προβλέπονται στο άρθρο 10. Στη συνέχεια, η Επιτροπή ανακοινώνει τις διατάξεις αυτές στα άλλα Κράτη μέλη.   Άρθρο 10   Τελικές διατάξεις  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο μέχρι την 1η Ιανουαρίου 1984. Ενημερώνουν σχετικά την Επιτροπή αμέσως.   2. Όταν η εφαρμογή της παρούσας οδηγίας παρουσιάζει στην πράξη δυσκολίες, οι αρμόδιες αρχές των ενδιαφερόμενων Κρατών μελών λαμβάνουν με κοινή συμφωνία τις αναγκαίες αποφάσεις λαμβάνοντας ιδίως υπόψη τις συμβάσεις και τις κονοτικές οδηγίες για αμοιβαία  συνδρομή.  3. Τα Κράτη μέλη φροντίζουν να γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  4. Κάθε δύο χρόνια η Επιτροπή, μετά από διαβουλεύσεις με τα Κράτη μέλη, υποβάλλει έκθεση στο Συμβούλιο και στο Ευρωπαϊκό Κοινοβούλιο σχετικά με την εφαρμογή της παρούσας οδηγίας στα Κράτη μέλη, ιδίως όσον αφορά την έννοια της "συνήθους κατοικίας" και  προτείνει τις απαραίτητες κοινοτικές διατάξεις προκειμένου να εγκαθιδρυθεί τελικά ενιαίο σύστημα σε όλα τα Κράτη μέλη.   Άρθρο 11  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 28 Μαρτίου 1983.  Για το Συμβούλιο Ο Πρόεδρος J. ERTL  (1) ΕΕ αριθ. C 267 της 21. 11. 1975, σ. 8.  (2) ΕΕ αριθ. C 53 της 8. 3. 1976, σ. 37.  (3) ΕΕ αριθ. C 131 της 12. 6. 1976, σ. 50.  (4) ΕΕ αριθ. L 145 της 13. 6. 1977 σ.1.  (5) ΕΕ αριθ. 56 της 4. 4. 1964, σ. 869/64.      ΠΑΡΑΡΤΗΜΑ   Κατάλογος των φόρων που αναφέρονται στο άρθρο 1 παράγραφος 1 δεύτερη περίπτωση  ΒΕΛΓΙΟ - Taxe de circulation sur les vehicules automobiles (Arrete royal du 23 novembre 1965 portant codification des dispositions legales relatives aux taxes assimilees aux impots sur les revenus - Moniteur belge du 18 janvier 1966) - Verkeersbelasting op de autvoertuigen (Koninklijk besluit van 23 november 1965 houdende codificatie van de wettelijke bapalingen betreffende de met de inkomstenbelastingen gelijkgestelde belastingen - Belgisch Staatsblad van 18 januari 1966) ΔΑΝΙΑ - Vaegtafgift af motorkoretojer m.v. (Lovbekendtgoerelse Nr. 658 af 28 december 1977) ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΓΕΡΜΑΝΙΑ - Kraftfahrzeugsteuer (kraftfahrzeugsteuergesetz - 1979) Kraftfahrzeugsteuer - Durchfuehrungsverordnung - 1979 ΕΛΛΑΔΑ - Tέλη κυκλοφορίας (Ν. 2367/53 ως ισχύει σήμερα) ΓΑΛΛΙΑ - Taxe differentielle sur les vehicules a moteur (Loi No 77-1467 du 30 decembre 1977) - Taxe sur les vehicules d'une puissance fiscale superieure a 16 CV immatricules dans la categorie des voitures particulieres (Loi de finances 1979 - Article 1007 di Code General des Impots) ΙΡΛΑΝΔΙΑ - Motor Vehicle excise duties (Finance (Excise Duties) (Vehicles) Act 1952 as amended, and Section 94, Finance Act, 1973 as amended) ΙΤΑΛΙΑ - Tassa sulla circolazione degli autoveicoli (TU delle leggi sulle tasse automobilistiche approvato con DPR n. 39 del 5 febbraio 1953 e successive modificazioni) ΛΟΥΞΕΜΒΟΥΡΓΟ - Taxe sur les vehicules automoteurs Loi allemande du 23 mars 1935 (Kraftfahrzeugsteuergesetz) maintenue en vigueur par l' Arrete Grand-Ducal du 26. 10. 1944, modifiee par la Loi du 4 aout 1975 et les Reglements Grand-Ducaux du 15 septembre 1975 et di 31 octobre 1975 ΚΑΤΩ ΧΩΡΕΣ - Motorrijtuigenbelasting (wet op de motorrijtuigenbelasting 21 juli 1966, Stb 332 - wet van 18 december 1969/Stb 548) ΗΝΩΜΕΝΟ ΒΑΣΙΛΕΙΟ - Vehicle excise duty (Vehicles (Excise) Act 1971)


Avis juridique important

|

31978L0176

Οδηγία 78/176/ΕΟΚ του Συμβουλίου της 20ής Φεβρουαρίου 1978 περί των αποβλήτων που προέρχονται από τη βιομηχανία διοξειδίου του τιτανίου

Επίσημη Εφημερίδα αριθ. L 054 της 25/02/1978 σ. 0019 - 0024 Φινλανδική ειδική έκδοση: Κεφάλαιο 15 τόμος 2 σ. 0079  Ελληνική ειδική έκδοση: Κεφάλαιο 15 τόμος 1 σ. 0154  Σουηδική ειδική έκδοση: Κεφάλαιο 15 τόμος 2 σ. 0079  Ισπανική ειδική έκδοση: Κεφάλαιο 15 τόμος 1 σ. 0092  Πορτογαλική ειδική έκδοση : Κεφάλαιο 15 τόμος 1 σ. 0092

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Φεβρουαρίου 1978 περί των αποβλήτων που προέρχονται από τη βιομηχανία διοξειδίου του τιτανίουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 100 και 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι τα απόβλητα που προέρχονται από τη βιομηχανία διοξειδίου του τιτανίου είναι επιβλαβή για την ανθρώπινη υγεία καθώς και για το περιβάλλον- ότι κατόπιν τούτου θα έπρεπε να προλαμβάνεται και να μειούται προοδευτικώς η ρύπανση που προκαλείται από αυτά  τα απόβλητα προκειμένου να εξαλειφθεί- ότι τα προγράμματα δράσεως των Ευρωπαϊκών Κοινοτήτων του 1973(3) και του 1977(4) στον τομέα του περιβάλλοντος προβλέπουν την ανάγκη αναλήψεως κοινοτικής δράσεως κατά των αποβλήτων που προέρχονται από τη βιομηχανία διοξειδίου του τιτανίου- ότι μία διαφορά μεταξύ των διατάξεων που ήδη εφαρμόζονται ή αυτών που ευρίσκονται στο στάδιο της προετοιμασίας στα διάφορα Κράτη Μέλη, όσον αφορά τα απόβλητα που προέρχονται από τη βιομηχανία διοξειδίου του τιτανίου, δύναται να δημιουργήσει ανίσους  όρους ανταγωνισμού και να έχει ως εκ τούτου άμεση επίπτωση στη λειτουργία της κοινής αγοράς- ότι είναι λοιπόν σκόπιμο να γίνει στον εν λόγω τομέα η προσέγγιση των νομοθεσιών που προβλέπεται στο άρθρο 100 της συνθήκης- ότι φαίνεται αναγκαίο όπως η προσέγγιση αυτή των νομοθεσιών συνοδεύεται από κοινοτική δράση που θα αποβλέπει με μια ευρύτερη ρύθμιση στην πραγματοποίηση ενός από τους στόχους της Κοινότητος στον τομέα της προστασίας του περιβάλλοντος και της βελτιώσεως  της ποιότητος ζωής- ότι πρέπει λοιπόν προς τον σκοπό αυτό να προβλεφθούν ορισμένες ειδικές διατάξεις- ότι, εφ' όσον οι εξουσίες δράσεως που απαιτούνται για τον σκοπό αυτό δεν προβλέπονται από τη συνθήκη, πρέπει να γίνει προσφυγή στο άρθρο 235 της  συνθήκης- ότι η οδηγία 75/442/ΕΟΚ(5) αφορά τη διάθεση των αποβλήτων εν γένει- ότι για τα απόβλητα που προέρχονται από τη βιομηχανία διοξειδίου του τιτανίου πρέπει να προβλεφθεί ένα ειδικό καθεστώς για την εγγύηση της προστασίας της ανθρωπίνης υγείας και του  περιβάλλοντος από τις επιβλαβείς συνέπειες που προκαλούνται από την απόρριψη, την ανεξέλεγκτη εγκατάλειψη ή εναπόθεση αυτών των αποβλήτων- ότι για την επίτευξη αυτών των στόχων πρέπει να προβλεφθεί ένα σύστημα προηγουμένης αδείας για την απόρριψη, καταβύθιση, εναποθήκευση, απόθεση και έγχυση των αποβλήτων- ότι η χορήγηση της αδείας αυτής πρέπει να υπόκειται σε ειδικές προϋποθέσεις- ότι η απόρριψη, η καταβύθιση, η εναποθήκευση, η απόθεση και η έγχυση στο έδαφος των αποβλήτων πρέπει να συνοδεύονται αφ' ενός από τον έλεγχο των αποβλήτων και αφ' ετέρου από τον έλεγχο και την επιτήρηση του χώρου περί του οποίου πρόκειται- ότι για τις παλαιές βιομηχανικές εγκαταστάσεις τα Κράτη Μέλη πρέπει να καταρτίσουν προ της 1ης Ιουλίου 1980 προγράμματα προοδευτικής μειώσεως της ρυπάνσεως που προκαλείται από τα απόβλητα προκειμένου να εξαλειφθεί- ότι τα προγράμματα αυτά πρέπει να  καθορίζουν γενικούς στόχους μειώσεως που πρέπει να επιτευχθεί μέχρι την 1η Ιουλίου 1987 το αργότερο και να ορίζουν τα μέτρα που πρέπει να ληφθούν για κάθε εγκατάσταση- ότι για τις νέες βιομηχανικές εγκαταστάσεις τα Κράτη Μέλη πρέπει να χορηγούν προηγούμενη άδεια- ότι της αδείας αυτής πρέπει να προηγείται μελέτη περί της επιδράσεως επί του περιβάλλοντος και να δύναται να χορηγείται μόνο στις επιχειρήσεις εκείνες που  αναλαμβάνουν την υποχρέωση να χρησιμοποιούν τα ολιγότερο επιβλαβή για το περιβάλλον υλικά, μεθόδους και τεχνολογίες που είναι διαθέσιμες στην αγορά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία έχει ως αντικείμενο την πρόληψη και την προοδευτική μείωση με σκοπό την εξάλειψη της ρυπάνσεως που προκαλείται από τα απόβλητα που προέρχονται από τη βιομηχανία διοξειδίου του τιτανίου.  2. Κατά την έννοια της παρούσας οδηγίας νοείται ως:  α) ρύπανση: η κατ' άμεσο ή έμμεσο τρόπο απόρριψη κάθε καταλοίπου που προκύπτει από τη διαδικασία παραγωγής του διοξειδίου του τιτανίου η οποία πραγματοποιείται από τον άνθρωπο εντός ενός χώρου και η οποία επιφέρει συνέπειες που μπορούν να θέσουν σε  κίνδυνο την ανθρώπινη υγεία, να βλάψουν τους εμβίους πόρους και το οικολογικό σύστημα, να εμποδίσουν την ψυχαγωγία ή τις άλλες νόμιμες χρήσεις του χώρου περί του οποίου πρόκειται- β) απόβλητο:  - κάθε κατάλοιπο που προκύπτει από τη διαδικασία παραγωγής του διοξειδίου του τιτανίου το οποίο ο κάτοχός του απορρίπτει ή υποχρεούται να απορρίψει δυνάμει των εθνικών διατάξεων που ισχύουν- - κάθε κατάλοιπο που προκύπτει από τη διαδικασία επεξεργασίας ενός καταλοίπου που αναφέρεται στο πρώτο εδάφιο- γ) διάθεση:  - η συγκέντρωση, διαλογή, μεταφορά, επεξεργασία των αποβλήτων, καθώς και η εναποθήκευση και απόθεσή τους επί ή εντός του εδάφους και η έγχυσή τους εντός του εδάφους- - η απόρριψη στα ύδατα επιφανείας, στα υπόγεια ύδατα και στα θάλασσα καθώς και η βύθισή τους στη θάλασσα- - οι εργασίες μετατροπής οι απαραίτητες για την επαναχρησιμοποίηση, ανάκτηση ή ανακύκλωσή τους- δ) παλαιές βιομηχανικές εγκαταστάσεις: οι βιομηχανικές εγκαταστάσεις που έχουν ήδη δημιουργηθεί κατά την ημερομηνία κοινοποιήσεως της παρούσας οδηγίας- ε) νέες βιομηχανικές εγκαταστάσεις: οι βιομηχανικές εγκαταστάσεις που αρχίζουν να δημιουργούνται κατά την ημερομηνία κοινοποιήσεως της παρούσας οδηγίας ή εκείνες που δημιουργήθηκαν μετά από αυτή την ημερομηνία. Εξομοιούνται προς τις νέες βιομηχανικές  εγκαταστάσεις οι επεκτάσεις που έγιναν σε παλαιές βιομηχανικές εγκαταστάσεις και που οδηγούν, για την περιοχή αυτή, σε αύξηση της ικανότητος παραγωγής διοξειδίου του τιτανίου της σχετικής εγκαταστάσεως κατά 15 000 τόννους κατ' έτος ή περισσότερο.   Άρθρο 2  Τα Κράτη Μέλη λαμβάνουν τα αναγκαία μέτρα για να εξασφαλίσουν ότι τα απόβλητα θα διατεθούν χωρίς να θέσουν σε κίνδυνο την ανθρώπινη υγεία και χωρίς να επιφέρουν βλάβη στο περιβάλλον και ιδίως:  - χωρίς να δημιουργήσουν κίνδυνο για τα ύδατα, τον ατμοσφαιρικό αέρα ή το έδαφος ούτε για την πανίδα και χλωρίδα- - χωρίς να θίξουν την τοποθεσία και το τοπίο.   Άρθρο 3  Τα Κράτη Μέλη λαμβάνουν τα κατάλληλα μέτρα για προωθήσουν την πρόληψη, την ανακύκλωση και τη μετατροπή των αποβλήτων, την απόκτηση από αυτά πρώτων υλών καθώς και κάθε άλλη μέθοδο που θα επέτρεπε την επαναχρησιμοποίηση των αποβλήτων.   Άρθρο 4  1. Η απόρριψη, η καταβύθιση, η εναποθήκευση, η απόθεση και η έγχυση στο έδαφος των αποβλήτων απαγορεύονται χωρίς προηγουμένη άδεια που χορηγείται από την αρμοδία αρχή του Κράτους Μέλους επί του εδάφους του οποίου παρήχθησαν τα απόβλητα.  Προηγουμένη άδεια πρέπει επίσης να χορηγείται από την αρμοδία αρχή του Κράτους Μέλους - επί του εδάφους του οποίου απορρίπτονται, εναποθηκεύονται, αποτίθενται ή εγχύονται στο έδαφος τα απόβλητα- - από το έδαφος του οποίου εκβάλλονται ή καταβυθίζονται.  2. Η άδεια δύναται να δοθεί μόνον για περιορισμένη χρονική διάρκεια. Δύναται δε να ανανεωθεί.   Άρθρο 5  Σε περίπτωση απορρίψεως ή καταβυθίσεως η αρμοδία αρχή συμφώνως προς το άρθρο 2 και βάσει των πληροφοριών που παρεσχέθησαν συμφώνως προς το παράρτημα I δύναται να χορηγήσει την άδεια που προβλέπεται στο άρθρο 4 υπό την προϋπόθεση:  α) ότι η διάθεση των αποβλήτων δεν δύναται να πραγματοποιηθεί με πλέον κατάλληλα μέσα- β) ότι μετά από εκτίμηση βάσει των κοινών επιστημονικών και τεχνικών γνώσεων δεν προβλέπεται επιβλαβές αποτέλεσμα άμεσο ή μεταγενέστερο στο υδάτινο περιβάλλον- γ) ότι δεν θα επέλθει βλάβη στη ναυσιπλοΐα, στην αλιεία, στην αναψυχή, στην εξόρυξη των πρώτων υλών, στην αφαλάτωση, στην ιχθυοτροφία και στην οστρακοκαλλιέργεια, στις περιοχές ιδιαιτέρου επιστημονικού ενδιαφέροντος και στις άλλες νόμιμες χρήσεις των εν  λόγω υδάτων.   Άρθρο 6  Σε περίπτωση εναποθηκεύσεως, αποθέσεως, ή εγχύσεως στο έδαφος, η αρμοδία αρχή, συμφώνως προς το άρθρο 2 και βάσει των πληροφοριών που παρέχονται συμφώνως προς το παράρτημα I, δύναται να χορηγήσει την άδεια που προβλέπεται στο άρθρο 4 υπό την  προϋπόθεση:  α) ότι η διάθεση των αποβλήτων δεν δύναται να πραγματοποιηθεί με πλέον κατάλληλα μέσα- β) ότι μετά από εκτίμηση βάσει των κοινών επιστημονικών και τεχνικών γνώσεων δεν προβλέπεται επιβλαβές αποτέλεσμα, άμεσο ή μεταγενέστερο στα υπόγεια ύδατα, στο έδαφος ή στην ατμόσφαιρα- γ) ότι δεν θα επέλθει βλάβη στην ανάπλαση, στην εξόρυξη των πρώτων υλών, στα φυτά, στα ζώα, στις περιοχές ιδιαιτέρου επιστημονικού ενδιαφέροντος και στις άλλες νόμιμες χρήσεις των εν λόγω χώρων.   Άρθρο 7  1. Οποιοσδήποτε και αν είναι ο τρόπος και ο βαθμός επεξεργασίας των εν λόγω αποβλήτων, η απόρριψη, η καταβύθιση, η εναποθήκευση, η απόθεση και η έγχυσή τους στο έδαφος συνοδεύονται από έλεγχο των αποβλήτων καθώς και του γύρω χώρου από φυσική,  χημική, βιολογική και οικολογική άποψη όπως αναφέρεται στο παράρτημα II.  2. Ο έλεγχος πραγματοποιείται περιοδικώς από έναν ή περισσότερους οργανισμούς που ορίζονται από το Κράτος Μέλος του οποίου η αρμοδία αρχή εξέδωσε την άδεια κατά την έννοια του άρθρου 4. Σε περίπτωση διακρατικής ρυπάνσεως μεταξύ Κρατών Μελών ο οργανισμός  ορίζεται από κοινού από τα ενδιαφερόμενα μέρη.  3. Η Επιτροπή υποβάλλει στο Συμβούλιο, εντός προθεσμίας ενός έτους από της κοινοποιήσεως της παρούσας οδηγίας, πρόταση περί του τρόπου επιβλέψεως και ελέγχου των σχετικών χώρων. Το Συμβούλιο αποφαίνεται επί της προτάσεως αυτής εντός προθεσμίας έξι μηνών  μετά τη δημοσίευση στην Επίσημη Εφημερίδα των Ευρωπαϊκών Κοινοτήτων των γνωμών της Συνελεύσεως και της Οικονομικής και Κοινωνικής Επιτροπής.   Άρθρο 8  1. Η αρμοδία αρχή του ενδιαφερομένου Κράτους Μέλους λαμβάνει όλα τα αναγκαία μέτρα για να επανορθώσει μία από τις ακόλουθες καταστάσεις και ενδεχομένως απαιτεί την αναστολή των εργασιών απορρίψεως, καταβυθίσεως, εναποθηκεύσεως, αποθέσεως ή  εγχύσεως:  α) εάν τα αποτελέσματα του ελέγχου που προβλέπεται στο παράρτημα II μέρος Α σημείο 1 αποδεικνύουν ότι δεν ετηρήθησαν οι προϋποθέσεις για την προηγουμένη άδεια που προβλέπεται στα άρθρα 4, 5 και 6, ή β) εάν τα αποτελέσματα των πειραμάτων οξείας τοξικότητος που προβλέπονται στο παράρτημα II μέρος Α σημείο 2 αποδεικνύουν ότι οι μέγιστοι βαθμοί που ορίζονται εκεί έχουν ξεπερασθεί, ή γ) εάν τα αποτελέσματα του ελέγχου που προβλέπεται στο παράρτημα II μέρος Β εμφανίζουν μία χειροτέρευση του εν λόγω χώρου που ευρίσκεται μέσα στην εξεταζομένη ζώνη, ή δ) εάν σε περίπτωση απορρίψεως ή καταβυθίσεως επέρχεται βλάβη στη ναυσιπλοΐα, στην αλιεία, στην αναψυχή, στην εξόρυξη πρώτων υλών, στην αφαλάτωση, στην ιχθυοτροφία ή στην οστρακοκαλλιέργεια, στις περιοχές ιδιαιτέρου επιστημονικού ενδιαφέροντος και στις  άλλες νόμιμες χρήσεις των εν λόγω χώρων, ή ε) εάν σε περίπτωση εναποθηκεύσεως, αποθέσεως ή εγχύσεως στο έδαφος επέρχεται βλάβη στην αναψυχή, στην εξόρυξη πρώτων υλών, στα φυτά, στα ζώα, στις περιοχές ιδιαιτέρου επιστημονικού ενδιαφέροντος και στις άλλες νόμιμες χρήσεις των εν λόγω χώρων.  2. Εάν πρόκειται για περισσότερα από ένα Κράτη Μέλη, τα μέτρα λαμβάνονται κατόπιν κοινής συμφωνίας τους.   Άρθρο 9  1. Στην περίπτωση των παλαιών βιομηχανικών εγκαταστάσεων, τα Κράτη Μέλη καταρτίζουν προγράμματα προοδευτικής μειώσεως της ρυπάνσεως, προκειμένου να εξαλειφθεί η ρύπανση η οποία προκαλείται από τα απόβλητα που προέρχονται από αυτές τις  εγκαταστάσεις.  2. Τα προγράμματα που αναφέρονται στην παράγραφο 1 καθορίζουν τους γενικούς στόχους μειώσεως της ρυπάνσεως από τα υγρά, στερεά ή αέρια απόβλητα που πρέπει να επιτευχθούν το αργότερο μέχρι την 1η Ιουλίου 1978. Τα προγράμματα περιλαμβάνουν επίσης και τους  ενδιαμέσους στόχους. Περιλαμβάνουν εξάλλου πληροφορίες περί της καταστάσεως του εν λόγω χώρου, περί των μέτρων μειώσεως της ρυπάνσεως, καθώς και περί των μεθόδων επεξεργασίας των αποβλήτων που δημιουργούνται από τις μεθόδους παραγωγής.  3. Τα προγράμματα που προβλέπουν στην παράγραφο 1 διαβιβάζονται στην Επιτροπή το αργότερο την 1η Ιουλίου 1980, προκειμένου να μπορέσει να υποβάλει στο Συμβούλιο, εντός προθεσμίας έξι μηνών από της παραλαβής του συνόλου των εθνικών προγραμμάτων, τις  κατάλληλες προτάσεις που αποβλέπουν στο συντονισμό των προγραμμάτων αυτών, όσον αφορά τη μείωση της ρυπάνσεως με σκοπό την εξάλειψή της και τη βελτίωση των όρων ανταγωνισμού στον τομέα της παραγωγής διοξειδίου του τιτανίου. Το Συμβούλιο αποφαίνεται επί  των προτάσεων αυτών εντός προθεσμίας έξι μηνών μετά τη δημοσίευση στην Επίσημη Εφημερίδα των Ευρωπαϊκών Κοινοτήτων των γνωμών της Συνελεύσεως και της Οικονομικής και Κοινωνικής Επιτροπής.  4. Τα Κράτη Μέλη εφαρμόζουν ένα πρόγραμμα από την 1η Ιανουαρίου 1982 το αργότερο.   Άρθρο 10  1. Τα προγράμματα που προβλέπονται στο άρθρο 9 παράγραφος 1 πρέπει να καλύπτουν όλες τις παλαιές βιομηχανικές εγκαταστάσεις και να ορίζουν τα μέτρα που πρέπει να ληφθούν για κάθε εγκατάσταση.  2. Όταν σε ειδικές περιπτώσεις ένα Κράτος Μέλος κρίνει ότι για μια ειδική εγκατάσταση δεν είναι αναγκαίο κανένα συμπληρωματικό μέτρο για να εκπληρωθούν οι υποχρεώσεις που τίθενται από την παρούσα οδηγία, αυτό το Κράτος Μέλος παρέχει στην Επιτροπή τα  δικαιολογητικά τα οποία το οδηγούν στο συμπέρασμα αυτό εντός προθεσμίας έξι μηνών από της κοινοποιήσεως της παρούσας οδηγίας.  3. Αφού προβεί με πλήρη ανεξαρτησία σε κάθε αναγκαία επαλήθευση των δικαιολογητικών αυτών, η Επιτροπή μπορεί να αποδεχθεί τις απόψεις του Κράτους Μέλους, ότι δεν είναι αναγκαίο να ληφθούν συμπληρωματικά μέτρα για τη σχετική ιδιαίτερη εγκατάσταση. Η  Επιτροπή πρέπει να δώσει τη δικαιολογημένη συναίνεσή της εντός προθεσμίας έξι μηνών.  4. Σε περίπτωση που η Επιτροπή δεν συμφωνεί με το Κράτος Μέλος πρέπει να συμπεριληφθούν στο πρόγραμμα του εν λόγω Κράτους Μέλους συμπληρωματικά μέτρα περί της σχετικής εγκαταστάσεως.  5. Στην περίπτωση κατά την οποία η Επιτροπή δώσει τη συναίνεσή της, η συναίνεση αυτή πρέπει να αποτελέσει το αντικείμενο μιας περιοδικής επανεξετάσεως υπό το φως των αποτελεσμάτων του ελέγχου που διενεργείται κατ' εφαρμογή της παρούσας οδηγίας και των  σημαντικών μετατροπών οι οποίες θα ηδύναντο να επέλθουν στη χρησιμοποιουμένη παραγωγική διαδικασία ή στους στόχους που επιδιώκονται στα πλαίσια της πολιτικής του περιβάλλοντος.   Άρθρο 11  Για τις νέες βιομηχανικές εγκαταστάσεις απαιτείται προηγουμένη έκδοση αδείας από τις αρμόδιες αρχές του Κράτους Μέλους στο έδαφος του οποίου πρόκειται να ανεγερθούν. Των αδειών αυτών πρέπει να προηγούνται μελέτες περιβαλλοντολογικών  επιπτώσεων. Δύνανται δε να χορηγούνται μόνον στις επιχειρήσεις που δηλώνουν ότι αναλαμβάνουν την υποχρέωση να μη χρησιμοποιούν παρά τα υλικά, τις μεθόδους και τις τεχνολογίες που είναι διαθέσιμες στην αγορά και που κρίνονται ολιγότερο επιζήμιες για το  περιβάλλον.   Άρθρο 12  Υπό την επιφύλαξη της οδηγίας αυτής τα Κράτη Μέλη δύνανται να θεσπίσουν αυστηρότερες ρυθμίσεις.   Άρθρο 13  1. Προς τον σκοπό εφαρμογής της παρούσας οδηγίας τα Κράτη Μέλη παρέχουν στην Επιτροπή όλες τις αναγκαίες πληροφορίες περί:  - των αδειών που εχορηγήθησαν συμφώνως προς τα άρθρα 4, 5 και 6,  - των αποτελεσμάτων του ελέγχου του σχετικού χώρου της εγκαταστάσεως που πραγματοποιήθηκε συμφώνως προς το άρθρο 7,  - των μέτρων που ελήφθησαν συμφώνως προς το άρθρο 8.  Επίσης παρέχουν στην Επιτροπή τις πληροφορίες γενικής φύσεως που λαμβάνουν στα πλαίσια του άρθρου 11, όσον αφορά τα υλικά, τις μεθόδους και τις τεχνολογίες.  2. Οι πληροφορίες οι οποίες συλλέγονται κατ' εφαρμογή του παρόντος άρθρου δύνανται να χρησιμοποιηθούν μόνον προς το σκοπό εφαρμογής της παρούσας οδηγίας.  3. Η Επιτροπή και οι αρμόδιες αρχές των Κρατών Μελών καθώς και οι υπάλληλοί τους και άλλοι υπάλληλοι είναι υποχρεωμένοι να μην διαδίδουν τις πληροφορίες που συλλέγουν κατά την εφαρμογή της παρούσας οδηγίας και οι οποίες από τη φύση τους καλύπτονται από  επαγγελματικό απόρρητο.  4. Οι παράγραφοι 2 και 3 δεν εμποδίζουν τη δημοσίευση γενικών πληροφοριών ή μελετών που δεν περιέχουν ατομικά στοιχεία των επιχειρήσεων ή ενώσεων επιχειρήσεων.   Άρθρο 14  Ανά τριετία τα Κράτη Μέλη συντάσσουν έκθεση περί της προλήψεως και προοδευτικής μειώσεως της ρυπάνσεως που προκαλείται από τα απόβλητα που προέρχονται από τη βιομηχανία διοξειδίου του τιτανίου και τη διαβιβάζουν στην Επιτροπή η οποία και την  ανακοινώνει στα άλλα Κράτη Μέλη.  Η Επιτροπή ανά τριετία συντάσσει έκθεση προς το Συμβούλιο και τη Συνέλευση επί της εφαρμογής της παρούσας οδηγίας.   Άρθρο 15  1. Τα Κράτη Μέλη λαμβάνουν τα αναγκαία μέτρα για τη συμμόρφωσή τους προς την παρούσα οδηγία εντός προθεσμίας δώδεκα μηνών από της κοινοποιήσεώς της και πληροφορούν περί τούτου αμέσως την Επιτροπή.  2. Τα Κράτη Μέλη ανακοινώνουν στην Επιτροπή το κείμενο των διατάξεων του εσωτερικού δικαίου που θεσπίζουν για τον τομέα ο οποίος διέπεται από την παρούσα οδηγία.   Άρθρο 16  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 20 Φεβρουαρίου 1978.  Για το Συμβούλιο Ο Πρόεδρος Per HAEKKERUP  (1) ΕΕ αριθ. Α 28 της 9.2.1976, σ. 16.  (2) ΕΕ αριθ. Α 131 της 12.6.1976, σ. 18.  (3) ΕΕ αριθ. Α 112 της 20.12.1973, σ. 3.  (4) ΕΕ αριθ. Α 139 της 13.6.1977, σ. 3.  (5) ΕΕ αριθ. Ν 194 της 25.7.1975, σ. 39.      ΠΑΡΑΡΤΗΜΑ I   ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΔΟΘΟΥΝ ΓΙΑ ΤΗ ΧΟΡΗΓΗΣΗ ΠΡΟΗΓΟΥΜΕΝΗΣ ΑΔΕΙΑΣ Η ΟΠΟΙΑ ΠΡΟΒΛΕΠΕΤΑΙ ΣΤΑ ΑΡΘΡΑ 4, 5 ΚΑΙ 6  Α. Χαρακτηριστικά και σύνθεση των υλικών:  1. συνολική ποσότης και μέση σύνθεση των υλικών (π.χ. ανά έτος)- 2. μορφή (π.χ. στερεά, λασπώδης, υγρή ή αέριος)- 3. φυσικές ιδιότητες(όπως διαλυτότης και πυκνότης), χημικές και βιομηχανικές (όπως απαίτηση σε οξυγόνο) και βιολογικές- 4. τοξικότης- 5. ανθεκτικότης φυσική, χημική και βιολογική- 6. βιολογική συσσώρευση και μεταβολή σε βιολογικά υλικά ή ιζήματα- 7. ευαισθησία στις φυσικές, χημικές και βιοχημικές μεταβολές και αλληλεπίδραση μέσα στο σχετικό περιβάλλον με άλλα οργανικά και ανόργανα υλικά- 8. πιθανότης ζημιών και άλλων αλλοιώσεων που ελαττώνουν την εμπορική αξία των θαλασσίων πόρων (ψάρια, μαλάκια, όστρακα, κλπ.).  Β. Χαρακτηριστικά του χώρου καταβυθίσεως ή απορρίψεως και μέθοδοι διαθέσεως:  1. τοποθεσία (π.χ. συντεταγμένες της ζώνης βυθίσεως ή απορρίψεως, το βάθος και η απόσταση από τις ακτές, θέση σε σχέση με άλλες τοποθεσίες (όπως ζώνες αναψυχής, αναπαραγωγής, καλλιεργείας και αλιείας ιχθύων και εκμεταλλεύσιμοι πόροι)- 2. ρυθμός απορρίψεως του υλικού (π.χ. ημερησία, εβδομαδιαία, μηνιαία ποσότης)- 3. μέθοδοι συσκευασίας και τοποθετήσεως, κατά περίπτωση- 4. αρχική διάλυση που πραγματοποιείται με την προτεινομένη μέθοδο εκφορτώσεως, ειδικότερα την ταχύτητα των πλοίων- 5. χαρακτηριστικά διασποράς (όπως επίδραση των ρευμάτων των παλιρροιών και του ανέμου στην οριζόντια μετακίνηση και την κάθετη ανάμιξη)- 6. χαρακτηριστικά του ύδατος (όπως θερμοκρασία, pH, αλμυρότης, στρωμάτωση, δείκτες ρυπάνσεως: κυρίως διαλελυμένου οξυγόνου (OD), χημική απαίτηση σε οξυγόνο (COD), βιοχημική απαίτηση σε οξυγόνο (BOD), παρουσία οργανικού ή ανοργάνου αζώτου και κυρίως  εμφάνιση αμμωνίας, αιωρουμένων υλών, άλλων θρεπτικών συστατικών, παραγωγικότητα)- 7. χαρακτηριστικά του βυθού (όπως τοπογραφία, γεωχημικά και γεωλογικά χαρακτηριστικά, βιολογική παραγωγικότητα)- 8. ύπαρξη και αποτελέσματα παλαιών καταβυθίσεων ή απορρίψεων στη σχετική ζώνη (π.χ. δείγματα που να δεικνύουν την ύπαρξη βαρέων μετάλλων και την περιεκτικότητα σε οργανικό άνθρακα).  Γ. Χαρακτηριστικά του χώρου αποθέσεως, εναποθηκεύσεως ή εγχύσεως και μέθοδοι διαθέσεως:  1. γεωγραφική θέση- 2. χαρακτηριστικά των παρακειμένων ζωνών- 3. μέθοδοι συσκευασίας και τοποθετήσεως κατά περίπτωση- 4. χαρακτηριστικά των μεθόδων αποθέσεως, εναποθηκεύσεως και εγχύσεως συμπεριλαμβανομένης της εκτιμήσεως των προληπτικών μέτρων που ελήφθησαν για την αποφυγή της ρυπάνσεως των υδάτων, του εδάφους και της ατμοσφαίρας.       ΠΑΡΑΡΤΗΜΑ II   ΕΠΙΒΛΕΨΗ ΚΑΙ ΕΛΕΓΧΟΣ ΤΩΝ ΕΡΓΑΣΙΩΝ ΔΙΑΘΕΣΕΩΣ  Α. Έλεγχος των αποβλήτων Οι εργασίες διαθέσεως συνοδεύονται:  1. από έλεγχο περί της ποσότητος, της συνθέσεως και της τοξικότητος των αποβλήτων για να είναι σίγουρο ότι τηρούνται οι προϋποθέσεις προηγουμένης αδείας που προβλέπεται στα άρθρα 4, 5 και 6- 2. από πειράματα οξείας τοξικότητος επί ορισμένων ειδών μαλακίων, οστράκων, ιχθύων και πλαγκτόν και κατά προτίμηση επί των ειδών που ευρίσκονται συνήθως στις ζώνες απορρίψεως. Επίσης διενεργούνται πειράματα επί δειγμάτων του είδους Artemia salina.  Τα πειράματα αυτά δεν πρέπει να εμφανίζουν για χρονική διάρκεια 36 ωρών και με αραίωση αποβλήτου 1 προς 5 000:  - θνησιμότητα πλέον του 20%, όσον αφορά τα ενήλικα άτομα των ειδών υπό εξέταση,  - θνησιμότητα υψηλότερη της ελεγχομένης ομάδος πειραματοζώων, όσον αφορά τα νεογνά.  Β. Επίβλεψη και έλεγχος του περιβάλλοντος I. Σε περίπτωση απορρίψεως σε γλυκά ύδατα ή στη θάλασσα ή σε περίπτωση καταβυθίσεως, ο έλεγχος αυτός αναφέρεται στα ακόλουθα τρία αντικείμενα: στη στήλη ύδατος, τους οργανισμούς και τα ιζήματα. Ο περιοδικός έλεγχος της καταστάσεως της ζώνης που  προσβάλλεται από τα απόβλητα θα επιτρέψει την παρακολούθηση της εξελίξεως των χώρων που αναφέρονται.  Ο έλεγχος αφορά ιδίως:  1. το pH- 2. το διαλελυμένο οξυγόνο- 3. τη διαύγεια- 4. τα ένυδρα οξείδια και τα υδροξείδια του σιδήρου εν αιωρήσει- 5. τα τοξικά μέταλλα στο νερό, στα αιωρούμενα στερεά, στα ιζήματα και συσσωρευμένα, στους βενθικούς και πελαγικούς οργανισμούς που έχουν επιλεγεί- 6. την ποκιλία και τη σχετική και απόλυτη αφθονία της χλωρίδος και της πανίδος.  II. Σε περίπτωση εναποθηκεύσεως, αποθέσεως ή εγχύσεως ο έλεγχος περιλαμβάνει ιδίως:  1. πειράματα για να εξασφαλισθεί ότι δεν επήλθε επιβλαβές αποτέλεσμα στα νερά επιφανείας ή τα υπόγεια. Τα πειράματα αυτά πρέπει να αφορούν εκτός των άλλων και:  - την οξύτητα,  - την περιεκτικότητα σε σίδηρο (διαλελυμένο και αιωρούμενο),  - την περιεκτικότητα σε ασβέστιο,  - ενδεχομένως δε τη συγκέντρωση των τοξικών μετάλλων (διαλελυμένα και εν αιωρήσει)- 2. ενδεχομένως πειράματα για τον προσδιορισμό της βλάβης που τυχόν επήλθε στη δομή του υπεδάφους- 3. γενική εκτίμηση της οικολογίας της περιοχής που συνορεύει με τον τόπο αποθέσεως, εναποθηκεύσεως ή εγχύσεως.